
REVISTA  TEOLOGICĂ 

=  organ  pentru  ştiinţa  şi  viaţa  bisericească.  = 


ABONAMENTUL:  Pe  un  an  200  Lei.  Pe  o  jumătate  de  an  100  Lei- 

Un  număr  15  Lei.  _  — — 


Silo  raia  sinagoga  la  si  morala  lai  Ssas . 

Introducere. 

Fixarea  istorică  a  cadrului  in  care  s’a  ivit  cre¬ 
ştinismul  este  o  necesitate  ştiinţifică. 

Stabilirea  obiectivă,  exactă  a  atmosferii  religi¬ 
oase  şi  morale  în  care  a  predicat  Mântuitorul  no¬ 
stru  l sus  firistos  condiţionează  în  parte  înţelegerea 
învăţăturii  Lui.  Fără  observarea  acestui  prim  po¬ 
stulat  ştiinţific  s’a  ajuns'  la  deducţii,  ipoteze  şi  sin¬ 
teze  false  cu  privire  la  origina  şi  năzuinţele  creşti¬ 
nismului.  Dovadă  este  protestantismul  mobil  şi 
neastâmpărat. 

înlocuind  precizia  istorică  cu  ingeniozitatea,  da¬ 
tele  certe  cu  rezultatele  unor  cercetări  pentru  care 
sunt  suficiente  asemănările  de  formă,  şi  numai  de 
formă,  confundând  secolii  cu  mentalităţile  lor  deo¬ 
sebite,  asistăm  la  cea  mai  periculoasă  răsturnare 
a  sensului  insuşi  al  învăţăturii  evanghelice. 

Neputând  să  se  aşeze  —  aceasta  cere  o  bogată 
cunoaştere  a  isvoarelor,  a  oamenilor  şi  mai  ales  a 
cugetărilor  —  în  mediul  şi  sub  cerul  care  singure 
dau  viaţă  şi  culoare  deosebită,  cercetătorii  din  vre¬ 
murile  nouă  au  suprimat  greutatea  aceasta,  pretând 
acelor  timpuri  adânci,  înţelesul,  cugetarea  şi  meto¬ 
dele  noastre. 

Ori,  a  încadra  istoric  o  mişcare,  o  doctrină,  în¬ 
semnează  ştiinţă  nu  abilitate,  observaţii  fine  şi  nu 
simple  afirmaţii  de  birou . 

In  această  privinţă  s’a  încercat  nivelarea  de 
sens  a  elementelor  comune  ca  lexic,  fără  ca  să  fie 
cercetate  concepţiile,  fundamental  deosebite  din  care 
ele  pleacă. 

O  idee,  un  cuvânt  chiar,  a  fost  prilej  de  savante 
consideraţii  când  s’a  găsit  în  opera  unui  scriitor 
grec,  în  doctrima  unei  religiii  esoterice,  etc ■  urmărin- 
du-se  influenţa  şi  atmosfera  străină  care  ar  explica 
fie  o  parte,  fie  întregul  învăţăturii  Sfinte  Evanghelii. 

Cercetările  în  acest  sens  şi  documentele  ce  se 
descopere  încontinu  dau  o  contribuţie  serioasă  pentru 
lămurirea  noastră,  după  ce  însă  sunt  minuţios  stu¬ 
diate  şi  fixate  ca  valoare  prin  comparaţie  cu  at¬ 
mosfera  şi  doctrina  în  care  se  găsesc. 

Totuşi  arbitrarul  n’a  putut  fi  exclus.  Unitatea 
de  vedere  nu  s’a  putut  stabili.  Plecând  dela  acelaş 
material,  s’a  ajuns  la  concluzii  diferite,  ba  chiar 
contrare.  Rezultatul  acesta  este  dovada  neputinţei 
de  a  se  desprinde,  de-a  face  abstracţie  de  mediul 
şi  cultura  noastră.  Este  o  erezie  ştiinţifică  a  inter¬ 
preta  o  idee  din  secolul  prim  cu  înţelegerea  noa¬ 
stră  de  azi  şi  a  răsturna  peste  un  cuvânt  din  acele 
vremuri  înţelesul  lui  din  zilele  noastre. 

O  altă  greşală.  S’a  căutat  stabilirea  atmosferei 
în  care  s’a  ivit  creştinismul,  prin  comparaţii.  Ele¬ 
mentele  de  comparaţie,  în  schimb,  au  fost  studiate 
în  suprafaţa  lor  şi  nu  adâncite  în  înţelesul  lor.  Si¬ 
militudinilor  de  formă  nu  le  corespund  identităţi  de 
fond.  Pentru  această  metodă  nu  există  unitate  în 
Canonul  Noului  Testament.  Ea  caută  paralele  pre- 
tudideni.  Strigătul  lui  Qunckel:  Wo  sind  die  Para- 
le/len?  este  deviza  atâtor  şcoli  de  exegeză  prote¬ 
stantă  contemporană. 

In  fine  asemănări  devin  chei  de  descuiat  înţe¬ 
lesuri  nouă,  socotite  până  acuma  ferecate,  puse  sub 
lacăt.  Cuvintele  comune  devin  tehnice,  cele  tehnice, 
comune,  după  cum  sistemul  anticipat  format  o  cere . 

Tot  aşa  sunt  explicate  şi  ideile.  De  pildă,  unei  idei 
din  secolul  V-lea  după  Hristos  cu  evidente  afini¬ 
tăţi  cu  Sfânta  Evanghelie,  cercetătorii  de  azi  nu-i 
atribue  origină  creştină,  fie  direct,  fie  din  atmo¬ 
sferă,  deci  indirect,  ci  deduc  un  isvor  comun,  fără 
să-l  poată  dovedi,  înainte  de  era  creştină. 

Pentru  cel  ce  voeşte  să-şi  formeze  o  idee  exactă 
despre  epoca  primă  creştină,  acceptarea  interpre¬ 
tării  materialului,  ce  se  descopere,  echivalează  cu 
renunţarea  la  adevăr.  Totuşi  înţelegem  să  facem  o 
distincţie.  Nu  le  bănuim  sinceritatea  dar  le  negăm 
justeţea  deducţiilor. 

De  ce  este  necesară  fixarea  valorii  elementelor 
străine  ce  vor  să  fie  introduse  ca  explicând  mai 
bine  Noul  Testament?  Fiindcă  ele  ne  dau  cunoa¬ 
şterea  atmosferii  morale  şi  religioase,  între  element 
şi  concepţia  generală  fiind  o  legătură  organică.  Cei 
ce  vor  să  dovedească  origina  creştinismului  prin 
filozofia  şi  religia  greacă  sau  prin  tendinţele  sin- 
cretiste  ale  unei  epoci  evident  posterioare nu  ur- 
măresc  de  fapt  decât  scoaterea  evangheliei  din  ca¬ 
drul  şi  atmosfera  iudaică,  palestiniană. 

Am  spus  acestea  întrucât  lucrarea  noastră  vro- 
ieşte  să  stabilească  atmosfera  morală  în  care  a  pre¬ 
dicat  Mântuitorul  nostru  Isus  Hristos  şi  prin 
aceasta,  indirect,  să  contribue  la  soluţionarea  unei 
probleme  mult  controversate.  Pentru  aceasta  ele¬ 
mentele  ce  ni  le  oferă  însăşi  Sf.  Evanghelie  sunt 
suficiente.  Dacă  pe  alocurea  vom  depăşi  canonul 
Noului  Testament,  o  vom  face  pentru  o  exemplifi¬ 
care  mai  bogată  a  unui  obiceiu  sau  pentru  urmă¬ 
rirea  unei  devieri  dela  legea  mozaică,  devieri  ce 
sunt  regulă  în  iudaism. 

Va  fi  deci  vorba  de  stabilizarea  unei  paralele 
între  morala  Mântuitorului  şi  morala  sinagogală,  ul¬ 
tima  fiind  normativă  pentru  timpul  când  apare 
Evanghelia  mântuirii  neamului  omenesc. 

Am  numit  morala  iudaismului  sinagogală,  întru 
cât  sinagoga  este  centrul  ei  de  predică  şi  prin  ea 
se  adresează  poporului. 


1* 


i*S  REVISTA  TEOLOQICÂ 


In  ceeace  priveşte  iudaismul,  el  este  un  nume 
cu  care  se  diferenţiază  viaţa  şi  cugetarea  Evreilor 
înainte  de  robia  babilonică  de  cea  de  după  reîn¬ 
toarcerea  în  Palestina . 

Anticipând  concluzia  studiului  nostru  putem 
afirma,  că  deosebirea  între  aceste  două  epoci,  oricât 
de  esenţială  ar  voi  uni  să  ne-o  dovedească,  ea  nu 
atingă  temelia,  dogmatica  Vechiului  Testament.  Iu¬ 
daismul  păstrează  cu  sfinţenie  şi  apără  cu  jertfe  de 
martir  legea  mozaică  şi  profeţii  îngăduindu-şi  să 
creeze  şi  amplifice,  înconjurând  cu  aceiaşi  veneraţie 
moştenirea  trecutului  cu  produsul,  creaţiunea  lui. 
Cu  timpul  creaţiunea  aceasta  posterioară  se  va  ală¬ 
tura  la  lege  şi  profeţi,  ba  chiar  îi  va  pune  în  umbră. 
Această  alăturare  şi  superiorizare  plecând  dela 
uzurparea  dreptului  de  legiferare  a  lui  Moise,  Mân¬ 
tuitorul  ne-o  arată  când  spune:  «Pe  scaunul  lui  Moisi 
au  şezut  Cărturarii  şi  Fariseii ».  ( Matei  23,  2). 

Caracteristica  acestei  epoci  este  nomismul  şi 
mesianismul.  Despre  mesianism  nu  vom  vorbi  decât 
atunci,  când  stabilind  anumite  însuşiri  ale  moralei 
sinagogale,  prin  legătura  ce  există  între  nomisrn  şi 
mesianism,  ele  condiţionându-se,  vom  avea  nevoie 
de  aceasta. 


I. 

Caracterul  organizării  poporului  evreu  după  cap¬ 
tivitatea  babilonică.  Deplasarea  puterii  de  condu¬ 
cere.  Legea.  Cărturarii.  Predaniile  şi  valoarea  lor.. 

Poporul  evreu,  după  întoarcerea  din  captivitatea 
babilonică,  îngăduită  şi  sprijinită  de  Cir  învingătorul 
lui  Nabunahid,  nu  mai  avii  puterea  de  a  se  constitui 
în  stat  politic.  Statul  monarhic  primise  lovitura  de¬ 
finitivă  prin  Nabucodonosor.  Mizeria,  ruinele  ce  aco¬ 
pereau  pământul  Palestinei  precum  şi  o  serie  de 
ani  secetoşi  fac  imposibilă,  material  şi  sufleteşte,  or¬ 
ganizarea  politică.  Din  strălucirea  de  altădată  nu 
mai  rămăsese  decât  „legea".  De  aceasta,  captivi- 

tatea  babilonică  mai  îngăduitoare  decât  cea  asiriană,1 
nu  i-a  despărţit  niciodată.  Faptul  acesta  va  da  na¬ 
ştere  unui  forme  de  viaţă  religioasă  necunoscute 
până  acuma.  Legea  va  putea  fi  despărţită  de  templu. 
Cu  acest  fenomen  ne  întâlnim  în  diaspora.  Forma 
nouă  de  viaţă  naţională  şi  religioasă  în  care  va 
continua  poporul  să  trăiască  după  captivitatea  de 
70  ani,  va  fi  „comunitatea  eclesiastică“. 

Explicarea  comunităţii  eclesiastice  ni  este  dată 
deoparte  prin  numărul  cel  mare  al  preoţilor  în  ra¬ 
port  cu  totalul  repatriaţilor,  de  altă  parte  prin  re¬ 
forma  lui  Neemia  şi  Ezra.  La  aceasta  adăogând  şi 
conştiinţa  fărădelegilor  care  le  atrăsese  pedeapsa 
grea  a  exilului,  avem  explicaţia  integrală  a  stărilor 
sufleteşti  care  în  chip  firesc  favorizează  „comuni¬ 
tatea  eclesiastică“. 

Numărul  preoţilor  formează  o  zecime  din  cei 
conduşi  de  Zorobabel.  Ezra  este  preot  şi  împreună 
cu  Neemia ;  „repun  în  valoare  legea"  şi  prin  aceasta 
capătă  o  deosebită  importanţă  ceice  o  studiază  şi 
au  datoria  s’o  facă  cunoscută  poporului. 

In  chipul  acesta  sfatul  monarhic  este  înlocuit 
printr’o  comunitate  eclesiastică.2  Este  a  treia  formă 
de  viaţă  naţională  şi  religioasă  constituită,  după  ju¬ 
decători  şi  regi. 

In  locul  monarhului  se  aşează  Marele  Preot  EI 
concentrează  în  mâna  sa  puterea  religioasă  şi  politică. 

Deplasarea  aceasta  va  avea  o  influenţă  consi¬ 
derabilă  asupra  vieţii  şi  cugetării  acestei  epoci. 

Lipsa  de  autonomie  exclude  preocupările  po- 

1  In  captivitatea  asiriană  se  .urmărea  desfiinţarea  poporului  evreu 
împiedecând  gruparea  şi  răspândindu-1  pe  întinsul  imperului. 

*  Denneteld,  Le  judaisme  biblique  pag.  33. 

Se  atribue,  de  către  unii  cercetători, '  observarea  acestui  caracter 
post  exilic  al  vieţii  poporului  evreu,  lui  Bousset,  care  a  şi  dedicat  acestei 
epoci  o  mare  lucrare  :  Die  Religion  des  Judentums.  Noi  credem  observaţia 
mai  veche.  O  face  Teofilact,  stabilind  caracterul  celor  trei  grupuri,  de 
câte  14  qeneraţii  din  geneologia  Mântuitorului  (Matei  1,  2 — 16).  Migne.  Tom. 
CXXII1  Patr.  grec.  pag.  154-156. 

litice  şi  îndreptează  spiritele  spre  consideraţiuni  re¬ 
ligioase.  Clerul  aşezat  în  locul  regalităţii  va  con¬ 
duce  poporul  după  codul  sacru.  Legea  devine  cen¬ 
trul  vieţii  şi  al  cugetării.  Ea  este  mândria  poporului 
şi  stindardul  lui  în  vremuri  de  războaie.  De  câtă 
veneraţie  este  înconjurată  se  poate  vedea  din  va¬ 
loarea  ce  i  se  atribue.  Filo  vorbind  de  imutabilitatea 
legii  o  so coate  ca  restrângând  însăşi  ordinea  veci- 
nică  a  cosmosului.  Hillel  condiţionează  însăşi  viaţa 
viitoare  de  cunoaşterea  legii:  multă  carne,  mulţi 
viermi,  multe  comori,  multe  griji,  multe  femei,  multă 
superstiţie....  dar,  multă  Tora,  multă  viaţa....  Ţi-ai 
însuşit  cuvintele  Torei,  ţi-ai  agonisit  viaţa  lumii  vii¬ 
toare.  [Pirke  Aboth  II  7].' 

Iosif  Flaviu  o  socoate  un  bun  care  poate  com¬ 
pensa  orice  pierderi:  Şi  chiar  de  ni  sau  răpit  bo¬ 
găţii  şi  oraşe  şi  alte  bunuri,  totuşi  ne  rămâne  ne¬ 
muritoarea  lege.  Excesiva  importanţă  a  legii  merge 
până  la  a  fi  socotită  ca  existând  înainte  de  facerea 
lumii.  Mai  mult  chiar,  însuşi  Dumnezeu  a  trebuit  s’o 
consulte:  Israeliţii  sunt  iubiţii  lui  Dumnezeu,  fiindcă 
li  s’a  dat  o  unealtă  preţioasă  [legea],  prin  care  a  fost 
făcută  lumea.2  In  dimineaţa  fiecărei  zile,  înainte  de 
a  pune  mâna  pe  cârma  lumii.  Dumnezeu  studiază 
legea.3  La  adunările  în  cer  ale  rabinilor  morţi  care 
au  strălucit  prin  cunoaşterea  şi  interpretarea  legii 
şi  la  care  ia  parte  şi  Dumnezeu,  nu  rare  ori  se  în¬ 
tâmplă  să  fie  pus  în  minoritate  de  rabini.4 

Aceste  câteva  citaţiuni  sunt  suficiente  să  ne 
arate  la  ce  abnormităţi  se  ajunsese.  Fără  îndoială, 
caracterul  religiei  şi  moralei  israelite  este  legal  şi 
înainte  de  exil.  Totuşi  nu  i  s’a  atribuit  valoarea  de 
care  s’a  bucurat  după  exil.  Aceasta  explică  şi  trans- 
cedentalizarea  ideii  de  Dumnezeu  şi  substituirea  con¬ 
tactului  viu  cu  ceriul  atât  de  des  acentuat  de  Pro- 


*  Bousset,  pag.  119. 

2  Ibid  pag.  121. 

s  Fillion,  L’etude  de  la  Bible  pag.  220. 

*  Ibid  pag.  221. 

feti.  prin  cunoaşterea  exclusivă  a  legii.1  Este  o  faptă 
un  merit  care  impune  prin  el  însuşi  o  recompensă. 
Un  rabin  consumat  în  cunoaşterea  legii  şi-a  asigurat 
via|a  viitoare,  iar  pe  pământ  nu  i  se  poate  refuza  apre¬ 
cierea  deosebită,  nici  nu  poate  fi  lipsit  de  onorurile 
cele  mai  înalte.  Datoriile  oamenilor  de  rând  faţă  de 
rabini  sunt  egale  cu  cele  datorite  legii  însăşi.  In 
această  privinţă  respectul  fată  de  ei  întrece  de  multe 
ori  pe  cel  fată  de  lege.  „Este  un  păcat  mai  grav 
să  vorbeşti  de  rău  pe  un  rabin  versat  în  lege  decât 
să  vorbeşti  de  rău  legea".  A  face  un  dar  unui  dis¬ 
cipol  al  înţelepţilor  rabini  echivalează  în  ordinea  mo¬ 
rală  cu  ofrandele  duse  la  templu,  fiindcă  discipolul 
însuşi  este  un  templu  viu,  radiind  sfinţenie.2 

Ceeace-i  deosebeşte  de  restul  lumii  nu  este 
sentimentul  de  bunătate  şi  milă,  ci  cunoaşterea  legii, 
abilitatea  şi  promptitudinea  cu  care  dădeau  răspun¬ 
suri  imediate  şi  precise  la  toate  problemele  care  se 
prezentau  nelămurite  în  practica  vieţei  religioase  şi 
morale,3  pentru  ca  ea  să  fie  cât  mai  desăvârşită. 

Competenţa  lor  era  nediscutată,  sfatul  lor  de¬ 
venea  lege.fCum  procedau  însă? 

Punctul  de  plecare  era  întotdeauna  legea.  To¬ 
tuşi  prin  cea  mai  desordonată  exegeză  şi  cazuistică, 
textele  erau  aşa  de  violate,  încât  dădeau  ceeace 
cărturarii  voiau.  Iar  pentru  a  da  mai  multă  va¬ 
loare  interpretărilor,  le  puneau  sub  autoritatea  ne¬ 
discutată  a  unei  mari  figuri  din  istoria  poporului, 
de  preferinţă  Avraam  sau  Moise,  asigurând  că  sunt 
deţinătorii  unei  tradiţii  orale  care  de  altfel  depă¬ 
şeşte  şi  aceste  glorioase  personalităţi. 4 


1  Simon  cel  drept  zice:  Lumea  se  razimă  pe  trei  lucruri:  întâi  de 
toate  pe  lege,  apoi  pe  serviciu  la  templu  şi  în  urmă  pe  actele  de  caritate.. 
Pirke  Aboth.  [R.  Kreglinger.  La  religion  d'Israil  III  pag.  291. 

1  Ibid. 

»  Ibid. 

4  Cap  26,  5,  din  Geneză  vorbeşte  de  Avraam  ca  observând  „po¬ 
runci,  legi  şi  învăţături".  Dr.  S.  Funk.  Die  Entstehung  des  Talmunds  p.  9. 

Autoritatea  cărturarilor  dă  valabilitatea  ino¬ 
vaţiilor,  şi  le  impun  prin  pretinsa  lor  adâncime 
istorică. 

Ele  sunt  acele  nenumărate  „predanii"  cu  care 
ne  întâlnim  în  Noul  Testament,  din  nerespectarea 
cărora  se  fac  acuzaţii  apostolilor  [Matei  15,  51 
Marcu  7]  şi  Mântuitorului  [Luca  11,  38).  La  în¬ 
ceput  inferioare,  cu  vremea  ele  pun  în  umbră  în¬ 
săşi  legea  ca  valoare  normativă  în  viaţa  morală.  In 
aceasta  ipostasă,  superiorizând  poruncile  lui  Dum¬ 
nezeu,  le  găsim  pe  timpul  Mântuitorului.  Respec¬ 
tarea  lor  intră  în  definiţia  unui  fariseu.  Sfântul 
Pavel  de  câte  ori  vorbeşte  despre  trecutul  vieţii  sale, 
aminteşte  de  zelul  cu  carele  o  observa ;  cuvintele  lui 
din  Gal.  1,  14,  nu  pot  avea  înţelesul  de  predanii  fa¬ 
miliare,  ci  de  predanii  ale  fariseilor,  ale  strămoşilor.1 

Rezumând:  poporul  evreu  după  captivitatea  ba¬ 
bilonică  se  constitueşte  într’o  comunitate  eclesiastică 
pe  bază  de  lege  multiplicată  până  la  desfiinţarea 
înţelesului  primar.  Cultul  legii  este  cea  mai  carac¬ 
teristică  trăsătură  a  acestei  epoci.2  Insuficienţa  de 
prescripţie  care  să  îmbrăţişeze  viaţa  în  cele  mai 
mici  nevoi,  dă  naştere  la  interpretări  şi  predanii, 
care  în  viaţa  morală  vor  prilejui  greutăţi  desnădăj- 
duitoare  pentru  om  în  înţelegerea  obligaţiunilor  lui 
faţă  de  Dumnezeu. 


*  Vezi  Lagrange.  L'Epitre  aux  Galates,  vers.  resp. 

3  Nomismui  şi  mesianismul  pot  fi  socotitp  ca  preocupări  preponderente 
ale  acestei  epoci  destul  de  întinse.  Câteva  decenii  în  urmă  cercetările  nu 
puteau  găsi  un  fir  conducător  în  inextricabilul  produs  religios  şi  moral  al 
iudaismului.  Aceasta  explică  aprecierile  de  «noapte  a  legalismului».  «pe¬ 
rioadă  obscură»,  aprecieri,  fără  îndoială  exagrrate  şi  rezultate  dintr’o  me¬ 
todă  greşită,  plecând  dela  amănunte  la  principii.  Izbânda  nu  poate  fi  ga¬ 
rantată  decât  <cu  condiţia  de  a  nu  părăsi  culmile  principiilor»  [Vezi  Rcvue 
biblique  No.  1,  1927  pag.  159],  Altcumva,  pierdute  prin  amănunte  la  fiecare 
pas  contradictorii,  cercetările  nu  pot  surprinde  nici  valoarea  de  «preludiu 
imediat  pentru  creştinism  a  iudaismului  şi  de  cadre  în  care  s'a  iorniat 
Sfânta  Evanghelie»  [L.  Dennefeld  o.  c.  pag.  5. 

Cap.  II. 

Morala  sinagogală  este  externă,  cazuistă,  interesată. 

Legalismul,  am  văzut,  străbate  întreaga  cugetare 
a  iudaismului.  De  el  se  resimte  morala,  prescrip¬ 
ţiile  rituale  şi  cultul.  Influenţa  aceasta  va  pune  în 
valoare  îndeplinirea  formei,  suprimând  cu  totul  le¬ 
gătura  cu  sufletul  şi  conştiinţa.  Consecinţa  era  fi¬ 
rească.  O  lege,  oricât  de  perfectă  ar  fi,  nu  poate 
pătrunde  adâncul  sufletului,  nici  surprinde  intenţia. 
Această  imposibilitate  este  de  natură  organică.  Legea 
lucrează  cu  fapte  concretizate,  materializate.  Ea 
opreşte  la  suprafaţă  şi  apreciază  numai  după  fapte, 
valorificările  după  intenţii  fiindu-i  streine,  socotin- 
du-le,  în  ordinea  socială,  chiar  periculoase.  Prin 
aceasta  îşi  evidenţiază  şi  caracterul  ei  relativ.  Re¬ 
lativismul  constă  în  faptul  de  a  nu  putea  cuprinde 
tocmai  elementul  sufletesc  care  explică  moralitatea 
sau  imoralitatea  unei  acţiuni  şi  putând  în  schimb 
acoperi  pustiuri  sufleteşti  precum  şi  justifica  absenţa 
celor  mai  elementare  datorii.  Preponderenţa  formei 
slăbeşte  însăşi  valoarea  morală  a  sentimentului  a 
cărui  exprimare  necesară  o  îndeplineşte. 

Observaţiunea  aceasta,  generală  se  aplică  în  în¬ 
tregime  moralei  iudaice  ca  fiind  legală  prin  originea 
şi  desvoltarea  ei. 

Morala  iudaică  ne  înfăţişează  un  cult  deosebit 
al  formei,  a  ceeace  se  vede  şi  atrage,  acoperind 
prin  scrupulozitatea  de  care  dau  dovadă  Fariseii  şi 
Cărturarii,  absenţa  sufletească.  Un  exterior  de  pa¬ 
radă  ostentativă,  impunând  prin  observarea  frec¬ 
ventă  a  legii  şi  culminând  prin  atenţia  şi  valorifi¬ 
carea  lucrurilor  de  infimă  importanţă. 

Stăpâniţi  de  dorinţa  de  a  fi  văzuţi,  şi  mai  ales 
altcumva  de  cum  sunt,  împlinirea  datoriilor  morale 
şi  religioase  lua  caracterul  unei  reclame  zgomotoase. 
Fastul  cu  care  însoţeau  gesturile  şi  acţiunile  morale, 
cu  cât  erau  mai  lipsite  de  sinceritate  şi  convingere, 
cu  atât  mai  studiate  şi  calculate  pentru  a  impresiona 

mai  adânc,  mai  larg.  Condiţiunile  în  care  se  săvârşiau 
aceste  datorii  erau  cu  grijă  căutate.  Grupurile  de 
oameni,  locurile  cele  mai  deschise,  templul,  pieţele 
sunt  elementele  pe  care  le  foloseau  şi  în  care  în¬ 
cadrau  practicarea  îndatoririlor  morale.  Rugăciunea, 
mila,  postul,  recomandate  şi  impuse  ca  obligaţiuni 
de  lege,  erau  prilejuri  de  impresionat  lumea  şi  de 
câştigare  a  încrederii  din  partea  oamenilor.  Legea 
nu  putea  să  le  dea  alt  caracter  decât  acesta,  exte¬ 
rior.  Fariseii  observau  legea;  aceasta  nu  putea  să 
adâncească  şi  să  lege  de  suflet,  ea  neputând  lucra 
decât  cu  fapte  dincolo  de  motivările  lor.  Armonia 
dintre  lege  şi  practicarea  acestor  datorii  nu  poate 
fi  pusă  la  îndoială.  Morala  în  funcţie  de  lege  îm¬ 
prumută  acesteia  din  urmă  caracterul  ei  extern.  Pă¬ 
răsirea  unei  fapte  care  satisface  legea  este  la  adă¬ 
post  de  orice  bănuială,  chiar  dacă  din  punct  de 
vedere  moral  nu  are  nici  o  valoare.  Din  aceste 
observaţiuni  reese  că  manifestarea  zgomotoasă,  cău¬ 
tată  şi  studiată  a.  vieţii  moral-religioasă  a  Fariseilor 
şi  Cărturarilor  este  în  armonie  cu  legea. 

Mântuitorul  denunţă  exterioritatea  cultivată  de 
o  morală  legală  arătând  unde  poate  duce  aceasta 
şi  ce  urmăreşte,  precum  şi  lipsa  oricărei  legături 
între  faptă  şi  suflet.  Mai  mult  decât  aceasta,  elimi¬ 
narea  însăşi  a  sufletului  era  urmărită. 

Aşa  se  explică  deosebita  grijă  cu  care  se  căutau 
oamenii  grupaţi  şi  locurile  de  unde  pot  fi  văzuţi,  în 
clipa  în  care  Fariseii  îşi  îndeplineau  toate  îndato¬ 
ririle  morale. 

Trâmbiţarea  faptelor  era  regulă.  Sinagoga  şi 
uliţa  [Matei  6,  2]  ofereau  mijlocul  de  a  fi  văzuţi  de 
lume,  singurul  scop  pentru  care  făceau  totul.  Mân¬ 
tuitorul  nostru  Isus  Hristos  ne  arată  ţinta  urmărită, 
să  fie  văzuţi  de  oameni  şi  lăudaţi  [Matei  6,  12]. 

Corectitudinea  exterioară  perfectă  din  punct  de 
vedere  legal  este  complect  lipsită  de  suflet,  de  spon¬ 
taneitate.  Raportul  dintre  fapta  săvârşită  pentru  a  im¬ 
presiona  şi  suflet,  în  morala  iudaică.  Mântuitorul  ni-1 
ilustrează  în  capitolul  23  al  Evangheliei  după  Sfântul 

Evanghelist  Matei  unde  avem  demascarea  F ariseilor 
şi  Cărturarilor  în  forma  cea  mai  clasică:  „Vai  vouă 
Cărturarilor  şi  Fariseilor  făţarnici!  Că  curăţiţi  partea 
cea  dinafară  a  păharului  şi  a  blidului,  iar  înlăuntru 
sunt  pline  de  răpire  şi  necumpătare.  Fariseule  orb, 
curăţeşte  întâi  lăuntrul  păharului  şi  al  blidului,  ca 
să  fie  curat  şi  pe  dinafară !. . .  culminând  în  aplicarea 
acestor  observaţiuni  luate  din  practicele  lor,  la  însăşi 
viaţa  lor.:  Aşa  şi  voi  pe  dinafară  vă  arătaţi  drepţi 
oamenilor,  înlăuntru  însă  sunteţi  plini  de  făţărie  şi 
fărădelege". 

Din  antiteza  aceasta  se  vede  clar  insuficienţa 
moralei  iudaice  care  dă  preponderanţă  formei  cu 
sacrificarea  internului  câtă  vreme  tocmai  în  perfecta 
lor  legătură  avem  condiţia  fundamentală  a  moralei 
creştine. 

Fără  îndoială,  forma  este  necesară,  dar  numai 
dacă  ea  este  expresia  unei  convingeri  adânc  simţite, 
ne  putem  forma  din  ea  criteriul  valorilor  morale. 

La  caracterul  de  a  fi  externă,  adăogăm  mul¬ 
ţimea  preceptelor  care  constituiau  o  greutate  de  a  le 
cunoaşte  mai  întâi  şi  a  le  observa  apoi,  întrucât 
legea  prevedea  în  cele  mai  mici  amănunte  prescripţii ; 
înţelegem  deci  uşor  ipocrizia  cu  care  se  săvârşiau. 
Mulţimea  prescripţiilor  de  altfel  neînlănţuite  şi  nesiste¬ 
matizate  după  principii,  directive,  care  să  poată  în¬ 
gădui  în  anumite  împrejurări  deciziuni  personale,  duc 
în  chip  fatal  la  ipocrizie.  Greutatea  prescripţiilor  îşi 
are  un  corectiv  în  eludarea  lor  prin  absenţa  efor¬ 
tului  sufletesc.  Imposibilitatea  de  a  observa  codul 
îmbogăţit  de  Farisei  şi  Cărturari,  pentru  reali¬ 
zarea  unei  vieţi  morale.  Mântuitorul  ni-1  arată  când 
spune  că  ştiu  să  pună  greutăţi  pe  umărul  altora  de 
care  ei  nici  cu  degetul  nu  se  ating. 

De  aceea  Mântuitorul  îi  stigmatizează,  numindu-i 
întotdeanna  ipocriţi  (Matei  15,  7;  22,  18;  23,  13,  15, 
23,  25,  57,  29;  Marc.  7,  6  etc].  O  mască  aşezată 
perfect  împedecând  privirile  să  pătrundă  în  adâncul 
sufletului,  un  joc  continuu  pentru  a  acoperi  senti¬ 
mente  contrarii,  o  teatralizare  a  vieţii.  Morală  de 

paradă  care  permite  ca  totul  să  se  facă,  de  ochii 
lumii  [Luca  20,  47],  judecând  la  suprafaţă  [Ioan  7, 
24]  şi  apreciind  diferit,  după  împrejurări,  aceleaşi 
fapte. 

Ipocrizia  duce  la  mecanizare.  Chiar  în  cazul 
unei  supuneri  din  convingere,  rezultatul  este  acelaş, 
elementul  extern,  caracteristic  legii,  fiind  decisiv.  Ori 
aceasta  se  face  cu  suprimarea  spontaneităţii,  a  voinţii 
care  singure  pot  da  eroismul,  sacrificiul:  Mecani¬ 
zarea  exclude  deciziunile  personale  şi  prin  aceasta 
dispar  motivele  interne.  Grija  şi  teama  de  a  nu 
nesocoti  o  prescripţie  cât  de  mică  împiedecă  avântul. 

Dar,  dacă  legea  exteriorisează  şi  duce  la  ipo¬ 
crizie  şi  mecanizare  un  alt  element  intim  legat  de 
morala  iudaismului,  sfărâmă  unitatea  criteriilor  mo¬ 
rale  şi  aceasta  este  cazuistica. 

Apariţia  cazuisticei  în  iudaism  era  firească.  Să¬ 
răcia  legii  vechi  mozaice,  în  a  îmbrăţişa  toate  mani¬ 
festările  vieţii,  nu  putea  fi  înlocuită  decât  printr’o 
nouă  legiferare.  Aceasta  fiind  exclusă  prin  carac¬ 
terul  sfânt  al  canonului  Vechiului  Testament,  cărtu¬ 
rarii  reuşiau  totuşi  să  multiplice,  pe  cai  lăturalnice 
de  care  am  vorbit  mai  sus,  şi  deci  să  îmbogăţească 
legea.  Interpretările  legii  şi  predaniile  erau  sufi¬ 
ciente  pentru  aceasta.  Cazuistica  intră  în  joc  cu  infi¬ 
nitele  ei  posibilităţi.  De  aceea  comentarul  cazuistic 
este,  în  această  privinţă,  un  monument  al  iudaismului. 
Discuţii  sterpe,  arguţii  neînchipuite,  soluţii  absurde 
erau  socotite  dovada  de  spirit  deosebit. 

Elastică  prin  fire,  neatentă  pentru  nici  o  regulă, 
casuistica  subtilizează  greutăţile  şi  ocoleşte  esen¬ 
ţialul  prescripţiilor  morale  mai  ales. 

Pierzându-se  în  lucruri  mărunte  cărora  le  dă 
valoare,  ceeace  este  secundar  devine  principal, 
ceeace  este  material  umbreşte  spiritualul,  căruia  nu-i 
poate  fi  decât  suport,  expresie.  Subordonările  cele 
mai  nefireşti  le  realizează  cazuistica.  De  o  ierarhie 
a  valorilor  o  precizare  a  importantei  moralei,  cultului, 
ritualului  nu  poate  fi  vorba! 

Pentru  virtuozitatea  cu  care  ştiau  să  înlăture 
greutăţile  legii  acoperindu-i  şi  înecându-i  înţelesul 
în  observarea  lucrurilor  şi  datoriilor  infime,  Mân¬ 
tuitorul  le  spune :  „Vai  vouă  Cărturarilor  şi  Fariseilor 
făţarnici!  Că  zeciuiţi  izmă  şi  mărarul  şi  chimenul 
şi  aţi  lăsat  părţile  mai  grele  ale  legii  (Matei, 23,  22]. 
Povăţuitori  orbi,  cari  strecuraţi  ţânţarul  şi  înghiţiţi 
cămila" !  (Matei  23,  24).  Exemple  tipice  de  subordo¬ 
nare  a  spiritualului,  faţă  de  ceeace  este  material 
avem,  aurul  faţă  de  templu:  „Vai  vouă  povăţuitori 
orbi,  cari  ziceţi:  că  celce  se  va  jura  pe  templu  nu 
e  [dator]  nimic,  dar  celce  se  ve  jura  pe  aurul  tem¬ 
plului,  vinovat  este“ ;  darul  adus  la  templu  faţă  de 
jertfelnicul  pe  care  se  pune :  „Şi  celce  se  va  jura  pe 
altar  nimic  nu  este,  iar  celce  se  va  jura  pe  darul 
ce  este  deasupra  altarului,  vinovat  este"  (Matei  23], 
La  fel  deosebiri  arbitrare  între  templu  şi  celce  lo- 
cueşte  în  el,  între  cer  şi  Dumnezeu.  Raportul  de 
superioritate  şi  inferioritate  Mântuitorul  îl  stabileşte 
prin  afirmarea  netă  a  spiritualului  faţă  de  ceeace 
este  şi  rămâne  material:  „Nebuni  şi  orbi!  Căci  ce 
este  mai  mare?  Aurul,  sau  biserica  care  sfinţeşte 
auzul"  ?  [Matei  23,  17],  tot  aşa  pentru  jertfelnic,  vers 
18;  pentru  templu  şi  celce  iocueşte  în  ei,  vers  21  etc. 

A  găsi  în  acest  produs  al  cazuisticei  o  idee 
centrală  este  o  imposibilitate :  când  sar  crede  că  sa 
reuşit  surprinderea  mecanismului  ei.  apar  excepţiile 
care  derutează  şi  afundă  în  dedaluri  dezesperante. 
Realizarea  în  viaţă  a  prescripţiunilor  cazuiste  con- 
stitue  pur  şi  simplu  atentate  la  viaţă.  Altele  sunt 
ridicole.  Sunt  cunoscute  discuţiunile  cu  privire  la 
oul  făcut  Sâmbăta.  Trebue  mâncat  sau  nu?  Sau 
dacă  un  om  scrintindu-şi  piciorul,  poate  să-l  bage  în 
apă?  Răspunsul  era  afirmativ  cu  condiţia  de  a-1  ţine 
fix,  neavând  voie  să-l  mişte. 

Un  exemplu,  de  lipsă  de  umanitate  prin  scutirea 
dela  cea  mai  elementară  datorie  a  fiului  faţă  de 
părinte  îl  avem  în  Noul  Testament.  Este  vorba  de 
corban.  Dela  înţelesul  prim  al  cuvântului  până 
la  acela  cu  care  îi  găsim  în  Sfânta  Evanghelie  este 

o  distanţă  pe  care  numai  cazuistica  a  ştiut  s’o  cre- 
ieze.  Degradarea  înţelesului  prim  se  datoreşte  tot 
ei,  corban  este  tradus  de  Septuagintă  doron  şi  de 
altfel  acesta  este  înţelesul  cu  care  îl  întâlnim  în 
Num.  73,  10  şi  în  losif  Flaviu:  Ant.  IV,  4,  4. 

In  accepţiunea  de  sacrificiu  se  găseşte  în  Lev. 
7,  13;  9,  7. 

Cu  timpul,  pronunţarea  acestui  cuvânt  pecetluia 
hotărâri  grave.  Putea  întrerupe  legăturile  de  prie- 
tinie,  legăturile  dintre  părinte  şi  copii,  soţ  şi  soţie. 
Când  era  pronunţat  cu  privire  la  un  obiect  acesta 
înceta  de  a  mai  fi  folosit  la  ceva,  devenind  prin 
aceasta  „Tabu11.  Pentru  mai  multă  greutate  cuvântul 
era  socotit  sfânt.  De  aceea  se  şi  înlocueşte  cu  altul, 
conam. 

Deviaţia  dela  concepţia  primă  de  „dar“,  „sacri- 
ficiu“,  „vot“  este  evidentă.1  Legiferarea  va  anula 
însăşi  porunca  lui  Dumnezeu  de  a  iubi  pe  tatăl  şi 
pe  mamă,  şi  va  înlătura  pedepsele  cu  care  se  sanc¬ 
ţionau  abaterile  dela  aceasta.  Paralelismul  în  care 
Mântuitorul  pune  legea  veche  şi  tradiţia,  ilustrează 
inumanitatea  Fariseilor  şi  a  Cărturarilor:  „Voi  ziceţi: 
De  va  zice  omul  tatălui  său  sau  mumei  sale:  dar 
este  cu  ceeace  te-ai  folosit  dela  mine  şi  să  nu  cin¬ 
stească  pe  tatăl  său  şi  pe  muma  sa;  şi  aţi  stricat 
porunca  lui  Dumnezeu,  pentru  aşezământul  vostru11 
(Marcu  7,  11  păstrează  cuvântul  corban  pe  care  îl 
şi  lămureşte  cetitorilor  săi,  [Matei  XV,  5 — 6]  faţă 
de  porunca  lui  Dumnezeu.  „Cinsteşte  pe  tatăl  tău 
şi  pe  muma-ta;  şi  celce  va  grăi  de  rău  pe  tatăl-său 
sau  pe  muma  sa,  cu  moarte  să  moară11.  [Matei  15, 4]. 

îndulcirea  acestei  dispoziţiuni  se  face  pe  cale 
de  excepţii  şi  aceasta  numai  acolo  unde  revenirea 
o  cerea  celce  pronunţase  cuvântul  corban,  totul 
depinzând  de  el  exclusiv.  Rabinii  recunoşteau  mo¬ 
tive  de  anulare  în  număr  de  patru:  primele  două 
când  se  dovedea  neseriozitate,  al  treilea  când  se 
constată  greşală  şi  ultimul  pentru  constrângere.2 


1  Lagrange,  £vat>gile  se  Ion  Saint  Marc  pag.  176. 

2  Lagrange,  Ibidem. 

Cât  de  ridicole  erau  aceste  ocoliri  ale  legii 
se  vede  din  experienţele  la  care  se  recurgea 
în  anumite  cazuri.  Doi  prietini,  despărţiţi  prin  pro¬ 
nunţarea  acestei  formule  puteau  să  se  ajute,  să-şi 
ofere,  în  cazuri  de  lipsă,  unul  altuia  mâncare,  prin- 
tr’un  al  treilea;  părintele  putea  să  asiste  la  nunta 
fiului  predând  fictiv  curtea  şi  casa  unui  străin  etc. 

Exterioritatea  legii,  mulţimea  prescripţiilor  şi 
sfărâmarea  unităţii  prin  cazuistică  acopăr  de  fapt 
anumite  interese  şi  beneficii  pe  care  le  urmăreau 
Fariseii  şi  Cărturarii.  Ipocrizia  şi-a  creiat  toate  mijloa¬ 
cele  necesare  cărora  le-a  dat  caracter  legal,  pentru 
câştig.  Atrăgând  prin  scrupulozitate  şi  paradă,  im¬ 
punând  prin  competenţă  şi  cunoaşterea  legii.  Fari¬ 
seii  erau  de  fapt  consilierii  cei  mai  autorizaţi  ai 
oamenilor  în  aranjarea  juridică  a  averilor,  a  pro¬ 
prietăţilor.  Aceasta  le  asigura  câştiguri  frumoase 
pe  care  le  şi  urmăreau.  Averea  la  Evrei  era  so¬ 
cotită  ca  şi  la  Calvini  ca  semn  distinctiv  de  bine¬ 
cuvântare  din  partea  lui  Dumnezeu,  recompensă 
pentru  o  viaţă  trăită  după  voia  Lui. 

Ori  nimic  nu  putea  să  fie  câştigat  mai  uşor 
decât  naivitatea  femeilor  şi  mai  ales  a  văduvelor. 
Iosif  Flaviu  caracterizează  pe  Farisei  ca  abili  în  a 
cultiva  sufletul  femeilor.  Şi  doar  îi  cunoaşte  bine, 
el  însuşi  fiind  Fariseu.  ,,Prietinia  cu  Dumnezeu'1  pe 
care  o  afirmau  pretutindni  nu  era  de  fapt  de  cât 
mijlocul  de  a  pătrunde  mai  sigur  în  casele  boga¬ 
ţilor.  Morala  era  în  felul  acesta,  interesată.  Când 
Mântuitorul  vorbeşte  de  imposibilitatea  morală  de  a 
servi  lui  Dumnezeu  şi  lui  Mamona,  Farisei  râd:... 
Luca  16,  14.  Rezolvarea  acestui  dualism  prin  mo¬ 
rală  nu  convenea.  Tovărăşia  lui  Dumnezeu  şi  a  zeu¬ 
lui  bogăţiei  Farisei  o  realizaseră  suprimând  supe¬ 
rioritatea  realităţii  spirituale  faţă  de  cea  materială 
şi  aceasta  prmtr’un  echilibru  sufletesc  în  care  apa¬ 
renţa  ascundea  realitatea  pe  care  o  denunţă  Mân¬ 
tuitorul.  Cât  de  iubitor,  de  avere  şi  prin  ce  lipsă  de 
scrupule  morale  căutau  s’o  aibă,  ne-o  dovedeşte  în- 

săşi  acuzaţia  ce  le-o  aduce  Mântuitorul  de  a  mânca 
.averea  văduvelor,  (Marcu  12,  40].  „Văduvele  sunt 
ţinta  cupidităţii  în  societăţile  în  care  drepturile 
femeilor  depind  în  mare  parte  de  protecţia  oa¬ 
menilor".1 

Din  acestea  se  vede  cât  de  calculată  în  ve¬ 
derea  rentabilităţii,  a  câştigurilor  este  morala  sina- 
gogală.  Interesul  imediat,  folosul  sigur  era  scopul. 
In  vederea  acestui  interes  material  şi  împrejurul 
lui  se  concentra  toată  atenţia  Fariseilor.  Manifestă¬ 
rile  legate  de  milă,  rugăciunile  lungi  şi  prin  locuri 
deschise,  aveau  acest  dedesupt  al  câştigurilor. 


Morala  sinagogală  este  aristocrată  şi  naţionalistă. 

Cunoaşterea  legii  şi  interpretarea  ei  creiază 
clasa  Cărturarilor.  Importanţa  lor  le  conferă  un  drept 
la  respectul  poporului.  Intre  popor  şi  cărturari  deo¬ 
sebirea  o  formează  preocuparea  de  lege.  Raportu¬ 
rile  nu  puteau  fi  decât  cele  care  se  ivesc  între  con¬ 
ducători  şi  conduşi,  între  cei  cu  zel  deosebit  pentru 
toţi  şi  ceice  n’o  cunosc,  între  superioritatea  con¬ 
sacrată  şi  inferioritatea  evidenţiată  prin  transgresiu¬ 
nile  continui  ale  prescripţiilor  legale.  Lipsa  de  iubire 
pentru  cei  mici  ignoranţi  ai  legii  izolează  definitiv 
pe  cărturari  de  popor.  Contactul  devine  impuritate. 
Interzicerea  oricărei  legături  cu  masa  este  obser¬ 
vată  sub  pedeapsa  de  a  fi  excluşi  din  cercul,  din  to¬ 
vărăşia  bazată  pe  studiul  legii  cărturarilor.  Reguli, 
necunoscute  înainte  de  Exil,  consfinţesc  deosebirea 
ca  între  virtute  şi  păcat,  ce  distingea  pe  un  Fariseu 
şi  Cărturar  de  un  om  de  jos  [Amhaareţ].  Antago¬ 
nismul  acesta  întărit  de  sfaturile-porunci  ale  diferi¬ 
ţilor  rabini  de  mare  autoritate,  merge  până  a  socoti 
pe  oamenii  de  rând,  comuni,  ca  duşmanii,  mai  de¬ 
claraţi  şi  mai  periculoşi  ai  Israilului  decât  chiar  pă¬ 
gânii.  2  Căsătoria  între  aceste  două  clase  era  soco~ 


1  Ibîdem. 

1  Bousset,  1  c.  pag.  188. 

săşi  acuzaţia  ce  le-o  aduce  Mântuitorul  de  a  mânca 
.averea  văduvelor,  (Marcu  12,  40J.  „Văduvele  sunt 
ţinta  cupidităţii  în  societăţile  în  care  drepturile 
femeilor  depind  în  mare  parte  de  protecţia  oa¬ 
menilor".1 

Din  acestea  se  vede  cât  de  calculată  în  ve¬ 
derea  rentabilităţii,  a  câştigurilor  este  morala  sina- 
gogală.  Interesul  imediat,  folosul  sigur  era  scopuL 
In  vederea  acestui  interes  material  şi  împrejurul 
lui  se  concentra  toată  atenţia  Fariseilor.  Manifestă¬ 
rile  legate  de  milă,  rugăciunile  lungi  şi  prin  locuri 
deschise,  aveau  acest  dedesupt  al  câştigurilor. 


Morala  sinagogală  este  aristocrată  şi  naţionalistă. 

Cunoaşterea  legii  şi  interpretarea  ei  creiază 
clasa  Cărturarilor.  Importanţa  lor  le  conferă  un  drept 
la  respectul  poporului.  Intre  popor  şi  cărturari  deo¬ 
sebirea  o  formează  preocuparea  de  lege.  Raportu¬ 
rile  nu  puteau  fi  decât  cele  care  se  ivesc  între  con¬ 
ducători  şi  conduşi,  între  cei  cu  zel  deosebit  pentru 
toţi  şi  ceice  n’o  cunosc,  între  superioritatea  con¬ 
sacrată  şi  inferioritatea  evidenţiată  prin  transgresiu¬ 
nile  continui  ale  prescripţiilor  legale.  Lipsa  de  iubire 
pentru  cei  mici  ignoranţi  ai  legii  izolează  definitiv 
pe  cărturari  de  popor.  Contactul  devine  impuritate. 
Interzicerea  oricărei  legături  cu  masa  este  obser¬ 
vată  sub  pedeapsa  de  a  fi  excluşi  din  cercul,  din  to¬ 
vărăşia  bazată  pe  studiul  legii  cărturarilor.  Reguli, 
necunoscute  înainte  de  Exil,  consfinţesc  deosebirea 
ca  între  virtute  şi  păcat,  ce  distingea  pe  un  Fariseu 
şi  Cărturar  de  un  om  de  jos  (Amhaareţj.  Antago¬ 
nismul  acesta  întărit  de  sfaturile-porunci  ale  diferi¬ 
ţilor  rabini  de  mare  autoritate,  merge  până  a  socoti 
pe  oamenii  de  rând,  comuni,  ca  duşmanii-  mai  de¬ 
claraţi  şi  mai  periculoşi  ai  Israilului  decât  chiar  pă¬ 
gânii.  2  Căsătoria  între  aceste  două  clase  era  soco- 


1  Ibidem. 

-  Bousset,  1  c.  pag.  188. 

şi  condiţionează  viaţa  după  voia  lui  Dumnezeu. 
Necunoaşterea  ei  este  păcat  şi  blestem.  In  Noul 
Testament  ni  s’a  păstrat  ideia  ce  aveau  despre 
mulţime  Fariseii.  Trimişii  acestora  să  prindă  pe  Mân¬ 
tuitorul  se  întorc  entuziasmaţi  de  cuvântul  lui :  Nici¬ 
odată  nu  a  grăit  om  ca  acest  om!  [loan  VII,  46]. 
La  aceasta  răspunsul  lor  este  categoric :  Ci  norodul 
acesta,  care  nu  ştie  legea,  blestemat  este !  [Ioan  VII, 
49).  Cu  aceasta  avem  definită  situaţia  poporului  în 
concepţia  moralei  sinagogale.  De  o  parte  un  corp 
select,  aristocrat,  de  alta  o  masă  condamnată  la  ră¬ 
tăcire  şi  uşor  de  câştigat  de  Domnul,  care  ca  şi  ea 
din  punct  de  vedere  legal  este  un  păcătos,  cum 
socoteau,  pe  Mântuitorul  nostru  Isus  Hristos. 

Dacă  morala  sinagogală  face  deosebiri  între  fiii 
aceleiaş  naţiuni,  cu  atât  mai  uşor  între  ei  şi  păgâni. 

Intre  un  ales  al  lui  Dumnezeu  şi  un  străin  deo¬ 
sebirea  este  veche,  istorică.  Istoria  întreagă  a  po¬ 
porului  evreesc  este  doar  istoria  conflictului  între 
Israel  şi  păgâni.  In  vremurile  de  care  ne  ocupăm 
această  deosebire  este  accentuată  şi  prin  umilirile 
din  partea  stăpânitorilor  precum  şi  prin  încercările 
nenumărate  de-ai  îndepărta  dela  cultul  şi  legea 
mozaică.  Revolta  macabeilor  e  mărturie!  Elenismul 
ameninţător  pe  de  altă  parte,  strânge  rândurile  şi 
face  mai  evidente  deosebirile  naţionale.  Religiunea 
garantează  izolarea  poporului  evreu.  Atitudinea 
morală  faţă  de  cei  de  altă  credinţă  nu  poate  fi 
decât  în  perfectă  concordanţă  cu  această.  Cele  mai 
categorice  porunci  pentru  evitarea  legăturilor  de 
căsătorie,  prietinie.  sociale,  nu  mai  pot  surprinde. 
„Dacă  cineva  din  Israil  vrea  să-şi  dea  fiica  sau 
sora  unui  bărbat  din  sămânţa  păgânilor,  acela  tre¬ 
buie  să  fie  omorât,  trebue  să  fie  ucis  cu  pietre, 
căci  el  a  săvârşit  o  infamie.  1 2  „Nu  se  pofteşte  la 
masă  un  păgân,  căci  cine-o  face,  pedeapsa  exi¬ 
lului  atrage  pentru  copiii  săi". 8 


1  Bousset  pag.  93. 

2  Bousset,  ibidem. 

Pentru  asigurarea  purităţii  morale  a  întregului 
popor  sa  ajuns  la  declararea  „de  sfântă11  a  ţării 
şi  mai  ales  a  Ierusalimului.  Pactul  încheiat  între 
Hyrcan  I  şi  imperiul  roman  prevede  ca  soldaţii  să 
nu  treacă  prin  teritoriul  Palestinei.  Numai  graţie 
prudenţii  unor  guvernatori  sau  evitat  vărsări  de 
sânge.  De  aceea  şi  reşedinţa  guvernatorului  nu  era 
în  Ierusalim,  ci  în  Cesarea,  unde  numărul  păgânilor 
era  considerabil. 1 

învăţarea  limbii  greceşti  nu  era  îngăduită. 
Aceasta  ar  fi  făcut  cu  putinţă  contactul  cu  filosofia  şi 
literatura  greacă,  element  dizolvant  pentru  viaţa 
morală  a  Israilului.  Totuşi  limba  greacă  se  vorbea 
mult  şi  chiar  unii  rabini  ca  Gămăliei  II  nu-şi  as¬ 
cundeau  simpatia  pentru  înţelepciunea  elină. 2 

Elementele  acestea  ne  explică  atitudinea  fari¬ 
seilor  şi  a  cărturarilor  cu  prilejul  judecării  Mântui¬ 
torului.  Pentru  a  putea  mânca  paştile  nu  intra  nici 
unul  în  pretoriu.  Acolo  era  un  păgân,  Pilat.  [Ioan  XXIII, 
28].  Intrarea  în  pretoriu  ar  fi  atras  o  impuritate 
care  dura  şapte  zile,  ca  şi  când  sar  fi  atins  de  un3 
cadavru. 

Mentalitatea  aceasta  o  vedem  şi  la  primii  cre¬ 
ştini.  Sf.  Apostol  Petru  este  mustrat  pentrucă  a 
intrat  în  casa  unui  păgân  şi  a  luat  masa  împreună 
cu  el.  Este  vorba  de  Corneliu  din  Cezareia,  [Fapt. 
Ap.  10]. 

Aceiaş  situaţie  o  întâlnim  în  Antiohia.  Sfântul 
Petru  la  început  nu  ezita  să  mănânce  cu  păgânii 
[Galateni  II,  12]. 

Dupăce  vin  oarecari  din  partea  Sf.  Iacob,  se 
retrage  impunând  aceeaş  rezervă  faţă  de  păgâni  şi 
celorlalţi,  atrăgând  până  şi  pe  Varnava.  Aceasta 
face  pe  Sf.  Pavel  să-i  reproşeze  lipsa  de  constanţă 
în  faţa  tuturora  [Gal.  II,  14). 

Hotărârea  condiţiunilor  în  care  pot  fi  primiţi 
păgânii  în  comunitatea  creştină  se  ia  la  sinodul  din 


1  Bousset  pag.  94. 
a  Bousset  pag.  95. 

3  Lagrange,  Saint  Jean,  pag.  469. 

Ierusalim.  [Fapt.  Ap.  XVJ.  Până  atunci  chestiunea 
aceasta  va  fi  făcut  obiectul  multor  discuţiuni.  In 
faţa  semnelor  şi  minimilor  pe  care  le-a  făcut  Dum¬ 
nezeu  şi  pe  care  le  istorisesc  Sf.  Pa  vel  şi  Sf.  Var- 
nava,  şi  a  cuvântului  Sfinţilor  Petru  şi  Iacob,  ati¬ 
tudinea  judeo-creştinilor  se  schimbă  total  şi  prin 
aceasta  concepţia  universalistă  a  Mântuitorului  no¬ 
stru  Isus  Hristos,  înlăturând  îngustimea  iudaică,  li¬ 
berează  morala  de  graniţele  naţionale. 


Negativismul  legii  morale  în  iudaism. 

Caracterele  remarcate  până  acuma  şi  studiate 
ale  moralei  sinogogale  sunt  specifice  epocei  iudaice. 
Explicaţia  lor  ne-a  fost  dată  de  condiţiunile  nouă  de 
viaţă  ale  poporului  evreu.  Constatarea  la  care  am 
ajuns  ne  invederează  preponderenţa  elementului 
legal,  faţă  de  sensul  moral  al  acţiunilor,  cu  toată 
bogăţia  de  creaţie  rabinică,  până  la  suprimarea  fon¬ 
dului  prin  observarea  minuţioasă  a  formei.  In  toate 
acestea  am  păstrat  şi  observat  linia  de  demarcaţie 
dintre  legea  mozaică  şi  cea  postexilică. 

Totuşi  ambele  legi  au,  peste  toate  deosebirile, 
un  caracter,  o  însuşire  comună.  Această  însuşire 
este  negativismul-  Exprimarea  negativă  a  ambelor 
legi  ne  va  lămuri  neputinţa  de  a  creia  eroismul 
moral  Prin  negativismul  în  care  sunt  formulate 
poruncile  morale  ne  vom  explica  şi  stadiul  de  pri¬ 
cepere  în  care  se  găsea  poporul  evreu,  precum  şi 
planul  lui  Dumnezeu  în  luminarea  şi  mântuirea  lumii. 
Legea  dată  lui  Moisi  pe  muntele  Sinai  sub  forma 
negativă  este  strâns  legată  de  situaţia  inferioară,  din 
punct  de  vedere  religios  şi  moral  a  poporului.  Ea 
este  proprie  unui  minorat  religios  şi  moral.  Şi  istoria 
poporului  evreesc  este  dovada  suficientă  prin  că¬ 
derile  frecvente  în  viaţa  imorală  a  popoarelor  în 
mijlocul  cărora  trăiesc,  şi  abaterile  dela  legea  lui 
Dumnezeu  a  acestei  lipse  de  cugetare  matură.  Nici 
pedepsele  continue,  nici  glasul  înflăcărat  al  profe- 

ţilor  urmat  de  exil  nu  puteau  îngrădi  înclinările 
lascive  ale  Evreilor. 

De  aceea  şi  în  legea  de  pe  muntele  Sinai  ca 
şi  în  legea  sinogogală,  pretutindeni  ne  întâlnim  cu 
formularea  poruncilor  morale  începând  cu  „să  nu“ 
—  fără  să  fie  dată  undeva  complectarea  firească, 
care  să  dea  a  înţelege  ce  trebue  făcut. 

Prin  aceasta  puterea  ei  de  educaţie  morală  este 
limitată.  Starea  sufletească  pe  care  o  crfeiază  este 
teama,  neîncrederea,  grija  continuă  de  a  nu  călca 
sau  nesocoti  o  prescripţie  de  care  este  intim  legată 
represiunea. 

Ilustrarea  acestei  consideratiuni  şi  documentarea 
insuficienţii  pe  care  o  prezintă  negativismul  legii 
mozaice  ne  este  înfăţişat  în  chipul  cel  mai  evident 
de  către  însuşi  Mântuitorul  nostru  Isus  Hristos.  In 
Sfântul  Evanghelist  Matei  capitolul  V  avem  aşezate 
faţă  în  faţă  legislaţia  veche  şi  legislaţia  creştină, 
unde  se  pot  uşor  înţelege  deosebirile  profunde  ce 
le  despart. 

La  formulările  negative  Mântuitorul  opune  afir¬ 
marea  pozitivă.  „Să  nu  ucizi" ;  „să  nu  preacurveşti"  ; 
„să  nu  juri  strâmb"  —  sunt  poruncile  legii  mozaice, 
înţelesul  lor  condiţionat  de  însuşi  felul  cum  sunt 
formulate.  Nevârstnicia  intelectuală  se  caracteri¬ 
zează  tocmai  prin  aceasta  neputinţă.  Educaţia  ei  se 
face  prin  porunci  negative,  prin  ordin,  în  care  liber¬ 
tatea,  deliberarea  personală  este  supusă  unei  auto¬ 
rităţi  ce  se  simte  la  fiecare  pas  în  aşa  fel,  încât  să 
nu  se  mai  poată  vorbi  de  ceva  determinat  prin  con¬ 
vingere  proprie.  Suspendarea  cugetării  şi  a  voinţii 
este  consecinţa  lipsei  de  determinare  pentru  bine. 
Şi  faţă  de  desăvârşirea  morală  adusă  prin  revelaţia 
creştină,  iudaismul  ca  şi  mozaismul  prezintă  un  stadiu 
inferior  de  doctrină  şi  viaţă.  Preot  A  pârvănescu. 

In  ogorul  omileticii. 

1.  Problema  omiletică  azi  în  România. 

I.  Biserica  românească  a  trăit  până  azi  fără  pre¬ 
dică  şi  fără  omiletică.  Dacă  ne  gândim  ce  predici 
sau  ţinut  în  trecutul  mai  depărtat  în  Biserica  noastră, 
le  putem  număra  pe  degete.  Predicile  au  fost  numai 
partea  câtorva  feţe  bisericeşti  mai  răsărite,  au  fost 
privite  ca  o  rară  podoabă  şi  de  aceea  aşa  de  puţini 
simt  acei  pe  care-i  putem  pomeni  că  au  predicat. 

Ca  predicator  din  vremuri  vechi  putem  pomeni 
pe  Mitropolitul  Antim  Ivireanu,  iar  dela  dânsul  în¬ 
coace,  trebuie  să  ajungi  în  veacul  XIX,  pentruca 
gândul  despre  predică  să  iasă  mai  îndrăzneţ  la 
iveală.  Totuşi  cugetarea,  că  trebuie  dată  poporului 
o  învăţătură  oarecare,  alăturea  de  slujbă,  n’a  lipsit. 
De  aceea  sau  tipărit  cazaniile,  iar  mai  târziu  au  în¬ 
ceput  a  se  tipări  şi  cărţi  de  predici.  Vestitele  predici 
ale  episcopului  Ilie  Miniat  au  avut  până  acum  în 
ţara  românească  trei  ediţiuni.  Cea  dintâi  a  fost  tipă¬ 
rită  de  Mitropolitul  Veniamin,  în  traducerea  româ¬ 
nească  făcută  de  el,  a  doua  a  fost  tipărită  de  preotul 
Cosma  Moşescu  din  Brăila  în  traducere  nouă,  făcută 
de  el,  şi  apoi  Sf.  Sinod  a  tipărit  din  nou  vechea  tra¬ 
ducere  a  Mitropolitului  Veniamin. 

Dar  acestea  au  fost  lucruri  atât  de  rare!  Au 
trecut  zeci  de  ani  la  mijloc,  până  ce  să  ai  o  carte. 
Dacă  sau  citit  cel  mult  cazaniile,  cărţile  de  predici 
mai  de  loc  şi  prea  puţin  s’au  şi  folosit.  Iată  că,  chiar 
până  în  ziua  de  azi,  nişte  predici  strălucite  ca  ale 
lui  Ilie  Miniat,  o  podoabă  pentru  oratoria  bisericească 
ortodoxă,  nu  sunt  întrebuinţate  şi  nu  auzi  făcându-se 
vorbă  de  ele.  De  când  am  învăţat  ca  şcolar  în  se¬ 
minar,  când  ni  le  tot  pomenea  ca  pilde  de  predici 
măestrite  profesorul  nostru  de  omeletică  Gheovghe 
Aramă  dela  Seminarul  „Veniamin11  din  Iaşi,  noi  nu 
mai  auzim  pe  cineva  pomenind  de  ele. 

Prin  anii  1850,  începuse  a  se  tipări  în  Bucureşti 
mai  multe  broşuri  cu  cuprins  de  predici,  traduse  din 

marii  predicatori  francezi.  Dar  lucrul  sa  mărginit 
la  câteva  broşuri  tipărite  cu  slovă  latină,  amestecată 
cu  chirilică,  şi  apoi  a  încetat. 

S’a  tipărit  în  vremea  aceea  şi  o  revistă  cu  nu¬ 
mele  Predicatorul.  Era  însă  vremea  veacului  XIX, 
când  datoria  predicării  eşise  mai  viu  la  iveală,  când 
fiinţau  seminariile,  când  preoţilor  li  se  punea  înainte 
datoria  de  a  predica,  drept  ceva  de  care  nu  se  pot 
scuti.  Deci  în  vremea  aceia  cugetul  preoţilor  era 
stârnit  mai  viu,  spre  aceasta,  ca  spre  o  datorie  a 
lor  care  nu  fusese  luată  în  seamă  până  atunci. 

In  vremea  aceasta,  la  unele  biserici  catedrale, 
la  prilejuri  mari,  se  mai  auzeau  predici.  Aşa  au 
fost  la  Iaşi  predicele,  tipărite  apoi  ale  Arhiereului 
Neofit  Scriban ;  aşa  la  Bucureşti  ale  Arhiereului 
Ghenadie  Ţeposu,  care  însă  n’au  fost  tipărite. 

Dar  toate  acestea  n’au  a  face  cu  întrebuinţarea 
predicii  în  biserică.  De  fapt,  predica  na  fost  între¬ 
buinţată.  Ce  a  fost  erau  numai  rare  eşiri  din  obici- 
nuinţa  vieţii  bisericeşti  In  covârşitoare  măsură,  Bi¬ 
serica  a  fost  locaşul  cultului,  nu  al  graiului  propo- 
veduitor.  Am  putea  spune  că  şi  azi,  cu  toate  că 
avem  multe  cărţi  şi  colecţiuni  de  predici,  totuşi  pre¬ 
dica  vie,  întrebuinţarea  ei  ca  unealtă  de  lucru  în 
Biserică,  este  ceva  foarte  rar.  Adevărul  este  că 
predica  nu  este  intrată  în  obicei.  Şi  nu  în  sate,  dar 
nici  chiar  în  oraşe  nu  se  predică.  Sunt  catedrale 
mari,  biserici  cu  nume  frumoase,  bogate  şi  împodo¬ 
bite,  în  care  trece  Dumineca  şi  sărbătoarea  fără  a 
se  auzi  cuvântul  predicii.  Când  se  aude,  este  iarăşi 
ca  abatere  dela  şirul  obicinuit,  ca  noutate  cu  care 
nici  lumea  nu  e  deprinsă  şi  la  care  şi  vezi  pe  unii 
că  tocmai  atunci  ies  din  biserică.  % 

Dacă  aşa  este  cu  practica,  nu  poate  fi  mai  bine 
nici  cu  teoria  despre  predică,  adecă  cu  omiletica. 
îndrumările  pentru  ţinerea  de  predici  au  fost  foarte 
puţine  şi  pe  unde  sau  dat,  nu  s’au  ţinut  în  seamă. 

Când  s’a  auzit  de  omiletică  în  ţara  românească, 
s’a  auzit  ca  ramură  de  studii  pentru  seminarii.  Şco- 

larii  aveau  a  învăţa  îndrumările  ei,  dar  viaţa  prac¬ 
tică  a  Bisericii  a  mers  fără  să  se  simtă  ceva  că 
şcolarii  au  învăţat  omiletica. 

II.  Dacă  Biserica  noastră  a  mers  atâta  vreme 
fără  predică  şi  fără  omiletică,  dacă  ce  a  fost  s’a 
socotit  numai  ca  nişte  rare  podoabe  pentru  prilejuri 
mari  şi  deosebite,  dacă,  cu  toată  porunca  dela  în¬ 
ceputul  creştinismului  de  a  propovedui  cuvântul 
Domnului,  lucrurile  au  putut  merge  înainte  şi  fără 
propoveduire,  nu  s  ar  putea  să  mergem  şi  de  acum 
înainte  tot  aşa?  Greul  a  fost  până  ce  creştinismul 
sa  întemeiat  şi  s’a  răspândit,  până  ce  şi-a  croit  un 
drum  şi  s’a  aşezat  statornic  undeva.  Atunci  trebuia 
propoveduit  şi  slujitorii  trebuiau  să  fie  cu  cuvântul 
Domnului  în  gură.  Dar  acum,  dupăce  creştinismul 
este  acasă  la  el,  nu  ajunge  să  mergem  aşa  cum  am 
mers,  fără  grăire  proprie  în  şirul  slujbelor,  ci  numai 
cu  săvârşirea  slujbei  care  a  hrănit  poporul  o  mie 
şi  mai  multe  sute  de  ani? 

Este  cu  putinţă  să  se  găsească  mulţi  care  să 
răspundă  că  da,  că  nu  avem  a  îngriji  decât  de  mai 
bună,  mai  frumoasa  îndeplinire  a  slujbei,  care  şi  ea 
este  o  adevărată  învăţătură,  şi  încolo  putem  să  ne 
scutim  de  învăţături  curse  din  însăşi  gura  noastră. 

Noi,  cu  toate  că  preţuim  slujbele  liturgice  foarte 
mult  şi  voim  să  le  vedem  îmbunătăţite  şi  săvârşite 
cu  toată  strălucirea  şi  deşi  ştim  că  slujbele  noastre 
nu  trebuesc  întunecate  prin  nimic,  ci  dimpotrivă, 
totuşi  socotim  că  nu  se  poate  răspunde  că  ne-am 
putea  lipsi  de  predică.  Pentru  aceasta  noi  avem 
mai  multe  pricini  de  îndreptăţire  şi  pe  acestea  voim 
să  le  înşirăm  aici. 

1.  Omiletica  îşi  are  felurite  temeiuri  pentru  a 
arăta  trebuinţa  predicării.  Ea  înşiră,  pe  deoparte, 
porunca  Domnului  Hristos  către  Apostoli  şi  către 
urmaşii  lor  ca  să  propoveduiască  evanghelia;  pe  de 
altă  parte,  dovada  că  creştinismul  s’a  propoveduit 
şi  întins  tocmai  neîncetata  răspândire  a  cuvântului; 
iar  apoi  arătarea  despre  puterea  şi  însemnătatea 

acestui  cuvânt.  De  pildă,  fericitul  Augustin  spune 
că,  a  nu  ţinea  seamă  de  cuvântul  lui  Dumnezeu,  pe 
care-1  răspândeşte  propoveduitorul,  este,  în  oarecare 
chip,  ca  şi  cum  ai  arunca  pe  jos  însuşi  trupul  lui 
Hristos.  Pomenind  de  aceste  cuvinte  ale  lui  Augustin, 
autorul  italian  Audisio  strigă:  „Ce  laudă  prea  înaltă 
pentru  sfânta  propoveduire!“.1 

Dar  acestea  sunt  temeiurile  obicinuite  ale  tuturor 
tratatelor  de  omiletică.  Dacă  propoveduirea  cuvân¬ 
tului  lui  Dumnezeu  e  plină  de  însemnătate,  au  ele 
felurite  dovezi  din  Sf.  Scriptură,  din  Sf.  Tradiţiune, 
din  cercetarea  vieţii  omenirii  şi  din  iscodirile  minţii, 
pentru  a  înfăţişa  aceasta.  Noi  însă  nu  voim  să  arătăm 
aici  ceeace  se  mai  poate  găsi  şi  aiurea,  ci  să  arătăm 
pricinile  pentru  care,  în  viaţa  noastră  românească 
de  azi,  predica  e  de  trebuinţă.  De  aceea  păşim  mai 
departe  spre  căutarea  lor. 

2.  Dacă  Biserica  noastră  a  putut  merge  până 
acum  şi  fără  predică,  aceasta  nu  poate  înfrânge  do¬ 
vedirea  că  viaţa  creştinismului  a  mers  legată  de 
predică  şi  că  vremurile  de  mărire  ale  Bisericii  sunt 
şi  vremuri  în  care  cuvântul  nu  încetează  de  a  lucra. 
Am  mers,  e  adevărat,  fără  predică,  dar  aceasta  nu 
înseamnă  că  ce  sa  putut  se  mai  poate.  E  ca  şi  cum 
ai  spune  că  am  trăit  vreme  lungă  fără  să  ne  slujim 
de  umbrele.  Dar  ar  putea  întreba  cineva:  Dar  a 
plouat?  Se  înţelege,  dacă  a  fost  tot  vreme  bună, 
n  aveai  de  ce  să  te  gândeşti  la  umbrelă.  Şi  dacă 
viaţa  noastră  a  fost  plină  de  greutăţi  în  trecut,  dar 
în  laturea  credinţei  n’au  venit  peste  noi  ploi,  care 
să  ne  ameninţe  a  ne  prăbuşi.  La  depărtări  de  sute 
de  ani,  au  fost  mişcări  de  propovedanii  străine, 
precum  a  fost  bogomilismul  într’o  vreme,  protestan¬ 
tismul  în  alta,  dar  sau  oprit,  au  încetat  şi  alte  sute 
de  ani  Biserica  na  avut  a  se  nelinişti  că  e  primej¬ 
duită  de  vre-o  furişare  străină.  Sufletul  poporului 
românesc,  odată  plămădit  cu  chiag  creştinesc  şi  răsă¬ 
ritean,  n’a  mai  avut  de  cine  să  fie  vătămat  în  calea 


1  Guglielmo  Audisis,  Compendris  delte  Lezioni  di  Eloquenza  Sacra. 
Turin,  1901,  pag.  2. 

credinţei  celei  vechi  şi  noi  am  trăit  fără  bântuială 
în  privinfa  aceasta.  A  fost  vremea  fără  ploaie,  când 
n  aveam  nevoie  să  scoatem  umbrela  ca  să  ne  punem 
la  adăpost. 

Dar  acele  vremuri  au  trecut.  Deşi  suntem  azi 
mai  bine  în  atâtea  privinţe,  deşi  tara  noastră  se  poate 
lăuda  că  a  păşit  prin  veacuri  şi  a  ajuns  o  vreme 
de  mărire  cum  na  mai  avut  vreodată,  fiind  acum 
tot  neamul  românesc  sub  o  singură  stăpânire,  cu 
toate  acestea,  din  punctul  de  vedere  al  credinţei, 
noi  suntem  mai  ameninţaţi  ca  oricând.  Pe  de  o  parte 
este  între  noi  propoveduirea  mai  veche  a  materia¬ 
lismului  care  a  început  a  se  furişa  între  noi  de 
pe  la  jumătatea  veacului  trecut  şi  n’a  slăbit  de  loc 
până  în  ziua  de  azi ;  pe  de  altă  parte,  este  acelaş 
materialism  care  nu  vine  numai  decât  ca  o  pro- 
poveduire  prin  vorbe,  dar  este  o  alcătuire  de  viată 
pe  temei  de  desfătare  a  trupului,  fără  căutare  la 
suflet  şi  Biserică,  ba  încă  şi  întocmirea  vieţii  ob¬ 
şteşti  prin  măsuri  ale  stăpânirii,  care  ajută  uneori 
această  hotărâre  a  vieţii  sufleteşti,  prin  măsuri, 
de  pildă,  cum  e  călcarea  odihnei  pe  Duminecă,  în¬ 
voirea  desfătărilor  necreştineşti,  primirea  unor  aşe¬ 
zăminte  străine  de  duhul  creştinesc;  apoi,  în  vremea 
mai  din  urmă  a  început  a  se  furişa  între  noi  o  pro- 
poveduire  a  sectelor,  adânc  vătămătoare  pentru 
Biserica  noastră,  propoveduire  care  tocmai  este  o 
lucrare  foarte  mult  prin  cuvânt,  pe  care  sectanţii  îl 
întrebuinţează,  iar  noi  nu. 

Lucruri  de  acestea  fac  că  sufletul  poporului 
nostru  azi  este  în  bătaia  unor  puteri  stricătoare,  cum 
n’a  mai  fost  niciodată  şi  că,  cu  toată  închegarea 
noastră  mai  trainică  de  stat,  totuşi  sufleteşte  suntem 
mai  primejduiţi  ca  altădată. 

Apoi  dacă  acum  lucrurile  sunt  aşa,  merge  s  o 
ducem  înainte  numai  cu  slujbele  ?  Nu  numai  că  nu 
ajunge,  dar  să  întărim  aceste  slujbe  şi  să  Ie  săvârşim 
fără  încetare  şi  cu  toate  mijloacele  podoabei  lor, 
dar,  în  acelaş  timp,  trebuie  să  alergăm  şi  la  între¬ 
buinţarea  cuvântului  ca  la  ceva  de  care  nu  ne  mai 

putem  lipsi  fiindcă  acum  a  început  a  ploua  şi  trebuie 
umbrela.  Nu  ne  putem  lăsa  lipsiţi  de  puterea  cu¬ 
vântului,  când  vrăşmaşii  noştri  se  înarmează  cu  el 
şi-l  întrebuinţează  împotriva  noastră. 

Aici  este  ca  şi  cu  armătura  pe  care  o  între¬ 
buinţează  feluritele  oştiri.  Dacă  una  a  ajuns  să  aibă 
cutare  puşcă  cu  o  bătaie  mai  lungă,  sau  cutare  unelte 
cu  care  ea  este  mai  bine  înzestrată,  atunci  numai 
decât  trebuie  să  te  sileşti  a  le  avea  şi  tu,  fiindcă  * 
altfel  rămâi  mai  pe  jos. 

Noi  avem  vechea  poruncă  a  propoveduirii.  Dacă 
o  bucată  de  vreme  am  socotit  că  vremurile  nu  sunt 
atât  de  ameninţătoare  şi  că  merge  şi  aşa,  uite  că 
de  acum  înainte  nu  se  mai  poate.  A  predica  este 
azi  o  nevoie  neiertătoare.  Vrând-nevrând,  trebuie 
să  punem  mâna  pe  această  armă  şi  greu  ori  uşor, 
să  începem  a  ne  folosi  de  ea. 

3.  Dar  mai  este  încă  un  temei,  care  este  o  mă¬ 
sură  de  punere  la  adăpost  pentru  orice  împrejurare 
prielnică  de  mai  târziu.  Ce  va  fi  în  viitor  nu 
ştim.  Va  fi  bine  ori  va  fi  rău,  tu  trebuie  să  fi  în¬ 
zestrat  cu  stări  şi  puteri  prin  care  să  nu  te  temi  şi 
să  ai  aşezările  tale  apărate.  Prin  întrebuinţarea 
cuvântului,  noi  ne  punem  în  stare  de  apărare  în 
chipul  următor: 

Făcând  numai  slujbele,  oricât  creştinii  aleargă 
la  preot  pentru  feluritele  trebuinţe  ale  vieţii  creşti¬ 
neşti,  —  ce  caută  ei  la  preot?  Se  înţelege,  sfinţirea 
vieţii  lor,  în  atâtea  şi  atâtea  împrejurări  care -se  pot 
petrece  în  viaţă..  Că  se  naşte  omul,  trebuie  sfinţirea 
prin  preot;  că  se  mută  în  casă  nouă,  ori  îşi  pune 
temelie  pentru  casă  nouă,  trebuie  sfinţire  prin  preot ; 
că  se  cunună,  trebue  sfinţire  prin  preot;  că  are 
izbânzi  ori  neizbânzi.  Biserica  îi  pune  la  îndemână 
fel  de  fel  de  rugăciuni  şi  slujbe  prin  care  viaţa  să 
fie  ajutată  şi  să  aibă  o  întindere  a  binecuvântării, 
a  milii  dumnezeeşti  asupra  sufletului  său.  In  împre¬ 
jurări  ca  acestea  şi  multe  altele,  preotul  este  omul 
de  care  creştinul  are  nevoie  şi  care  e  gata  a  răs¬ 
punde  la  cererile  şi  trebuinţele  lui. 

Deci  în  ce  ipostas  ni  se  înfăţişează  preotul  în 
toate  aceste  împrejurări?  Ca  sfinţitorul  vieţii,  ca  acel 
care  pune  mireazmă  şi  mângâiere,  poleială  şi  lumi¬ 
nare  peste  viaţa  omuliri- 

Preotul  e  organul  sfinţirii.  In  această  însuşire 
omul  aleargă  la  el,  când  aleargă  şi  putem  vedea 
că,  până  în  ziua  de  astăzi,  preotul  e  căutat  pentru 
treburile  acestea. 

Dar  dincolo  de  acestea  nu.  Preotul  este  sfinţitor. 
Frumoasă  şi  vrednică  chemare.  Mai  înaltă  decât 
oricare  alta.  Dar  nu  înlătură  pe  altele,  care,  când 
sunt,  ajută  tocmai  pornirea  de  a  căuta  sfinţirea. 

Preotul  trebuie  să  fie  nu  numai  sfinţitor,  ci  şi 
cârmuitor.  Vedeţi,  nouă  ne  lipseşte  însuşirea  de 
cârmuitor  a  preotului.  Lumea  nu  e  deprinsă  să  vadă 
în  preot  un  om  care  se  află  în  mijlocul  vieţii  ome¬ 
neşti  şi  o  înrâureşte  şi  o  mişcă  şi  o  îndrumează  după 
vederile  chemării  sale.  Oricât  de  firesc  este  lucrul 
acesta  după  poruncile  evangheliei,  dar  după  starea 
noastră  din  ţara  românească,  el  nu  este  îndeplinit. 
Numai  ca  o  podoabă,  tot  pentru  a  întinde  ca  un 
vestmânt  de  sfinţenie  şi  de  înălpme  peste  vre-o  în¬ 
deletnicire  oarecare,  preotul  este  pus  fruntaş  la 
cutare  filială  a  Ligii  Culturale  în  sate  sau  oraşe,  la 
cutare  societate  culturală,  la  cutare  cooperativă.  Şi 
stă  acolo  numai  rareori  drept  cârmuitor  de  fapt,  ci 
de  mai  multeori  ca  un  simbol,  ca  un  semn,  pentru 
a  se  arăta  prin  el  vrednicia  lucrării  săvârşite  acolo. 

Nu  întreabă  omul  de  preot  la  feluritele  nevoi 
ale  vieţii  lui  ca  ins  răzleţ.  Mai  puţin  se  gândeşte 
la  el  când  e  vorba  de  îndeplinirea  treburilor  obşteşti, 
decât  numai  în  felul  pomenit  mai  sus,  când  lucrarea 
e  înjghebată  gata  şi  le  mai  trebuie  un  lustru,  ca  să 
se  înfăţişeze  cu  ea  în  faţa  lumii.  Preotul  e  acel 
lustru. 

Dar  când  a  fost  vorba  de  urnirea  lucrului  din 
loc,  nu  s’au  gândit  la  preot,  ci  au  pornit-o  cu  alţi 
oameni.  Şi  dacă  ici  şi  colo  se  poate  spune  că  nu 
e  tocmai  aşa,  dar  acelea  au  să  fie  numai  stările  mai 
rare.  Starea  lui  obicinuită  este  că  preotul  nu  este 

simţit  drept  cârmuitor  al  vieţii.  De  aceea  şi  este 
printre  noi  vorba,  când  pe  preot  îl  vedem  cumva 
amestecat  în  treburi  care  nu  ne  sunt  după  gust,  că 
îndată  zicem :  Preotul  la  biserică !  Da,  atât  ştie  omul, 
preotul  la  biserică,  fiindcă  la  atâta  l-a  văzut.  El  nu 
este  obicinuit  cu  altceva.  La  evanghelie  scrie  el: 
«Celce  vă  ascultă  pe  voi  pe  mine  mă  ascultă »  [Luca 
10,  16J,  dar  preotul  nostru  n’a  umblat  ca  să  fie  în 
mintea  oamenilor  această  poruncă,  şi  aşa  treburile 
vieţii  obşteşti  merg  fără  a-1  avea  pe  preot  cârmuitor. 

Dar  a-1  avea  pe  preot  ca  un  cârmuitor  al  sufle¬ 
telor  înseamnă  a  ne  afla  în  plină  evanghelie.  Nu 
născocim  nimic  nou,  când  pomenim  de  lucruri  ca 
acestea,  ci  spunem  numai  că  trebuie  să  integrăm 
evanghelia  în  viaţa  noastră  sau  pe  grai  mai  româ¬ 
nesc,  să  facem  evanghelia  stăpână  peste  viaţa 
noastră. 

Să  zicem  şi  aici  ca  mai  nainte:  Dacă  preotul  • 
na  urmărit  până  acum  să  aştearnă  toată  evanghelia 
în  viaţa  obştii,  poate  că  nu  l-au  strâmtorat  nevoile. 
S’a  mulţămit  şi  cu  mai  puţin.  Viaţa  na  fost  prea 
ameninţată  şi  a  mers  şi  aşa. 

Bine  însă  nu  e.  Căci  uite,  vremurile  sau  în¬ 
greuiat,  azi  sunt  mulţi  cei  care  grăiesc  în  mijlocul 
obştii  şi-i  grăiesc  nu  numai  lucruri  bune  şi  trebuie 
să  fie  cineva  care  să  îndrumeze  cugetarea.  Dar 
dacă  lucrurile  au  mers  până  acum  aşa  că  obştea 
n.u  vede  în  preot  un  cârmuitor,  nu-i  vine  în  minte 
să  întrebe  întâi  pe  preot  şi  să-l  cheme  pe  dânsul 
pentru  a  lumina,  tot  aşa  dupăce  îl  chiamă  pentru  a 
sfinţi. 

Iată  temeiul  pentru  care  preotul  de  azi  în  ţara 
românească  trebuie  să  se  apuce  fără  întârziere  a 
învăţa  poporul,  pentrucă  acest  popor  să  se  deprindă 
a  vedea  în  preot  un  învăţător  şi,  prin  aceasta,  un 
cârmuitor.  O  muncă  de  40  de  ani  fără  oprire  a 
tuturor  preoţilor,  o  muncă  de  a  fi  stăpân  pe  cuvânt 
şi  a  învăţa  şi  a  fi  totdeauna  gata  a  lumina  şi  a  nu 
lăsa  treburile  credinţei  fără  a  sări  pentru  ele  şi  a 
le  apăra  —  este  o  faptă  care  ar  putea  schimba 

obicinuinta  obştii  şi  să  înceapă  a  vedea  în  preot  pe 
învăţătorul  firesc.  Printr’o  asemenea  muncă  şi  prin 
altele,  pe  care  ni  le  arată  Pastorala,  preotul  poate 
păşi  spre  chemarea  sa  de  cârmuitor.  Din  aceasta 
însă  nu  poate  lipsi  întrebuinţarea  cuvântului,  ca  un 
lucru  de  prestigiu,  prin  care  omul  se  arată  mai  sus 
ca  altul,  fiindcă  pricepe  mai  bine  şi  lămureşte,  şi 
deci  ascultătorii  pot  atârna  de  buzele  sale.  Aceasta 
însă  înseamnă  tocmai  a  ajunge  să  fie  stăpânitor  şi 
deci  a  putea  cârmui. 

Nevoia  ne  strânge  acum  să  ne  facem  propove- 
duitori,  pentruca  oile  noastre  să  rămână  în  mâna 
noastră,  pentruca,  până  şi  ceice  nu  sunt  ai  noştri, 
să  vadă  în  preot  pe  omul  care  are  în  firea  slujbei 
sale  să  lumineze  şi  să  cârmuiască. 

Deci,  între  altele,  şi  pentru  temeiul  acesta  preotul 
trebuie  să-şi  aducă  aminte  de  chemarea  sa  de  în¬ 
văţător,  fiindcă  altfel  nu-şi  mai  poate  stăpâni  turma. 
Fără  aceasta,  el  nu  are  destul  prestigiu,  este  privit 
numai  pe  marginile  vieţii,  nu  în  miezul  ei.  Oamenii 
nu  întreabă  de  el  şi  merge  viaţa  păgânindu-se  şi 
spălăcindu-se,  fără  ca  să  fie  la  mijloc  şi  puterea 
îndreptătoare  a  preotului.  Deci  însăşi  căutarea  sa  ca 
organ  al  sfinţirii  se  va  împuţina,  va  scădea,  dacă 
preotul  nu  va  intra  în  chemarea  sa  cea  veche,  când 
creştinismul  pătrundea  şi  cucerea. 

Dacă  vremea  l-a  îngăduit  o  bucată  de  vreme 
să  stea  şi  mai  aşa,  acum  nu  mai  merge.  Trebuie 
să  intre  în  întregul  slujbei  sale,  şi  aceasta  îl  chiamă 
tocmai  spre  munca  de  propoveduitor.  Obştea  trebuie 
să  vadă  în  el  o  căpetenie  sufletească,  un  om  care 
ştie  a  spune  şi  a  cârmui;  sectanţii  să  ştie  că  au  a 
se  socoti  cu  unul  care  ştie  mai  bine  ca  ei,  care  gră¬ 
ieşte  mai  cu  temei  ca  ei. 

Iată  o  chestiune  care  stă  la  graniţă  între  pasto¬ 
rală  şi  omiletică  şi  care  arată  legătura  dintre  aceste 
două  ramuri  de  studiu  ale  preotului.  El  va  fi  cu  atât 
mai  bine  şi  mai  deplin  în  chemarea  sa  pastorală, 
cu  cât  mai  bine  va  fi  pregătit  şi  mai  voios  la  treabă 
a  lucra  în  aceasta  prin  cuvântul  său. 

Dar  odată  ajuns  la  punctul  acesta,  preotului 
poate  să-i  pară  greu  a  se  apuca  acum  de  o  treabă 
care  i-a  trebuit  până  acum  numai  să-şi  treacă  exa¬ 
menele  la  seminar  şi  la  facultatea  de  teologie.  Totuşi, 
prin  cele  de  aici,  noi  voim  să-l  încredinţăm  că  lucrul 
nu  este  aşa  ca  să  te  sperie  şi  că  noi  avem  nevoie 
acum,  nu  de  lucrul  cel  mai  greu,  ci  de  cel  mai  uşor, 
dar  făcut  de  toţi.  Nevoia  cea  mare  azi  la  noi  nu 
este  ca  să  avem  câţiva  mari  predicatori,  de  care 
să  răsune  ţara  şi  care  să  îngrămădească  lumea  în 
câteva  catedrale  din  câteva  oraşe  mari.  Nu,  nevoia 
strângătoare  este  ca  foţi  să  poată  vorbi  binişor.  Nu 
avem  nevoie  de  predici  de  mare  aparat,  cu  sub- 
împărţiri  amănunţite,  lucruri  de  grea  pregătire,  pentru 
care  preotul  nu  are  vreme  şi  care  cer  multă  citire 
de  mai  înainte  şi  gândire  adâncă,  minte  deprinsă  cu 
astfel  de  treburi.  De  vom  socoti  lucrurile  aşa,  se 
înţelege  că  ne  vom  speria  şi  nu  vom  mai  începe. 
Dar  nevoia  nu  este  aceasta,  ci  aceea  de  a  ne  învăţa 
'  să  vorbim  scurt  şi  uşor,  fără  întortocheturi  de  fraze 
grele,  ci  cât  mai  pe  înţeles,  aşa  ca  şi  cum  am  vorbi 
în  patru  ochi,  între  prieteni,  dar  tot  dând  învăţături 
ale  noastre  creştineşti,  pentruca  să  avem  a  face  cu 
un  val  de  învăţătură  care  curge  şi  nu  mai  încetează. 

Omileticile  pe  care  le-am  învăţat  noi  la  şcoală 
nu  ne-au  spus  de  aceasta,  dar  omileticile  străine  o 
spun  bine  şi  amănunţit.  Ele  vorbesc  de  un  fel  de  pre- 
dicare  care  nu.  este  nici  predică,  nici  omilie  şi  pe 
care  omileticile  catolice  franceze  o  numesc  prone, 
dela  grecescul  ^ooraog,  adică  înaintea  bisericii,  şi 
prin  care  se  însemna  învăţătura  care  se  dădea  cate- 
humenilor  în  pridvorul  bisericii.  Acest  soi  de  cuvân¬ 
tare  este  mai  slobod  decât  celelalte.  Ea  nu  are 
nevoie  de  împărţirile  stricte  ale  predicii,  cu  introdu¬ 
cerea,  împărţirile  şi  peroraţiunea  ei.  Cu  toate  că  se 
sprijină  pe  Scriptură,  ea  n  are  scopul  unic  de  a  tâlcui 
o  evanghelie  sau  o  epistolă,  ca  omilia. 

„Cuvântarea  numită  prone  este  o  vorbire  uşoară, 
familiară,  părintească  a  păstorului  cu  turma  sa.  Este 
soiul  cel  mai  minunat  al  învăţământului  pastoral. 

Prin  însuşi  faptul  că  felul  ei  simplicitatea  şi  lăsarea 
în  voie,  cuvântarea  aceasta  scapă  de  cele  mai  multe 
din  regulele  vestite  ale  artei  oratorice.  Din  toate 
soiurile  de  vorbire,  ea  este  cea  mai  slobodă,  cea 
mai  mlădioasă,  cea  în  care  izvorârea  nestăvilită  a 
cuvântului  poate  curge  cât  mai  neîngrădită,  cea  a 
cărei  croială  împrejurările  de  timp  şi  de  loc  o  pot 
preface  cât  mai  uşor.  Mai  cu  seamă  în  acest  soiu 
de  cuvântare  legarea  de  un  text  scris  ar  fi  o  împe- 
decare,  iar  improvizarea  este  la  locul  ei“.' 

Tot  aşa,  în  alt  manual  de  omiletică,  citim  că 
soiul  de  cuvântare  numit  prone  „se  deosebeşte  de 
predică,  pentrucă  el  nu  e  legat  de  regulele  pe  care 
le  dă  retorica  pentru  cuvântarea  oratorică.  Ea  este 
graiul  cei  mai  simplu,  al  unui  tată  cătră  copiii  săi, 
al  unui  învăţător  către  ucenicii  săi.  Sucelile  retoricei 
sunt  lucrul  la  care  celce  rosteşte  prona  se  gândeşte 
cel  mai  puţin. 

„Aşa  înţeleasă,  prona  este  adeseori  mai  folosi¬ 
toare  decât  predica,  în  înţelesul  că  întocmirea  ei 
fiind  mai  simplă,  ea  este  mai  la  îndemâna  lucrăto¬ 
rilor,  săracilor,  a  minţilor  fără  învăţătură  şi  e  mai 
în  stare  a  răspândi  învăţătura  în  sinul  poporului. 
Adeseori  ea  este  mai  folositoare  decât  omilia,  pen¬ 
trucă  nu  fărâmiţează  luarea  aminte  asupra  mai  multor 
lucruri  şi  deci  poate  pune  în  mai  multă  lumină  che¬ 
stiunea  singură  pe  care  o  tratează,  poate  scoate  din 
ea  urmările  pe  care  le  cuprinde,  pozate  arăta  apli¬ 
cările  ei  practice,  poate  răsturna  împotrivirile  care 
se  fac  şi  a  urmări  pe  protivnici  în  toate  tainiţele  lor“.2 

Plecând  dela  socotinţa  că  predica  din  ziua  de 
azi  trebuie  să-şi  prefacă  felul  de  lucru  îndatinat, 
profesorul  Otto  Baumgarten ,  din  Kiel  spune,  că  nu 
mai  putem  lucra  azi  cu  predica  de  alcătuire  bogată, 
cu  fraza  lungă,  ţesută  cu  multe  propoziţiuni  secun¬ 
dare,  căci  acestea  merg  peste  puterea  de  cuprin¬ 
dere  a  mulţimii,  nu  ating  voinţa  şi  nu  ajung  decât 


1  F.  Mourret,  Leţons  sur  l’Art  de  pricher.  Paris  1909,  pag.  304. 

1  Trăite  de  la  Predication  [volum  fără  an  şi  nume  de  autor,  pag,  446). 

numai  până  la  mintea  oamenilor  de  cugetare.  Nouă 
ne  trebuie  cuvântarea  cu  fraze  scurte,  cu  grăirea 
vie.1  De  aceea  pe  Baumgarten  2  îl  interesează  mai 
mult  predica  engleză  şi  americană  care  sunt  mai 
pufin  oratorice  după  felul  vechiu,  cel  cu  alcătuirea 
vorbirii  retorice  şi  cum  se  fac  predicile  la  Nemţi, 
dar  sunt  mai  înaintea  ochilor,  mâi  legate  de  felul 
vieţii  obicinuite,  de  experienţele  de  toate  zilele,  în¬ 
treţesute  cu  povestiri  care  încleştează  sufletul  mai  viu. 

Aici  stau  lucrurile  şi  la  noi,  se  înţelege,  nu  toc¬ 
mai  în  acelaş  fel  şi  din  aceleaşi  pricini.  La  alte 
popoare,  se  află  îndărăt  o  lungă  lucrare  prin  predică 
şi  ele  pot  vorbi  acum  ce  au  de  prefăcut  în  felul 
predicilor  şi  în  metodele  întrebuinţate.  Noi  nu  avem 
o  asemenea  stare  pe  care  să  ne  gândim  cum  s’o 
prefacem.  Dar  este  şi  la  noi  un  lucru  care  s’a  pre¬ 
făcut  şi,  dacă  ne  apucăm  să  ne  predicăm,  şi  trebuie 
să  ne  apucăm,  trebuie  să  avem  în  vedere  această 
lume  care  nu  mai  este  ca  cea  de  acuma  câteva 
zeci  de  ani  în  urmă. 

Lumea  noastră  din  veacul  trecut  şi  dacă  nu 
avea  ştiinţă  de  carte  bisericească,  dar  avea  legă¬ 
tură  mai  vie  cu  Biserica  şi  aşa,  urmând  datinile  ei 
prăznuind  cu  drag  sărbătorile  ei,  prinzând  cu  ure¬ 
chea  din  citirile  slujbelor  ei,  cerând  rugăciunile  ei, 
—  ştia  mai  multe  din  treburile  vieţii  bisericeşti  şi 
din  graiurile  ei.  Unde  pui,  că  ce  oameni  cu  ştiinţă 
de  carte  se  aflau  în  popor  pe  la  începutul  şi  mij¬ 
locul  veacului  trecut,  citeau  mai  mult  în  cărţile  bi¬ 
sericeşti.  Cărţile  de  slujbă,  de  rugăciuni  le  găseai 
la  mulţi  din  bătrânii  noştri  şi  cu  ele  ei  îşi  treceau 
răgazurile  dela  treburi,  şi  aşa,  atât  pentru  ei,  cât 
şi  pentru  alţii  care  aveau  legătură  cu  ei,  cugetările 
Bisericii  aveau  o  străbatere  mai  largă  în  lumea 
noastră  creştinească. 

Dar  acum  lumea  nu  mai  este  aşa.  Ştiinţa  de 
carte  s’a  înmulţit,  dar  pentruca  oamenii  să  citească 
altceva  decât  lucruri  bisericeşti,  ba  încă  şi  potriv- 

1  Predigt-Probleme,  Tiibingen  1905,  pag.  18—19. 

’  Vezi  tot  Baumgarten,  pag  12. 

nice  bisericii  Azi  lumea  e  mai  străină  de  biserică 
decât  cea  de  acum  o  sută  sau  50  de  ani.  Obice¬ 
iurile  bisericeşti  sunt  mai  puţin  cunoscute  şi  învă¬ 
ţăturile  bisericii  mai  străine  de  mintea  oamenilor. 

In  aceasta,  semănăm  cu  străinătatea,  căci  şi 
acolo  auzim  tânguiri  că  lumea  sa  mai  înstrăinat  de 
biserică  şi  că,  dacă  Citeşte,  apoi  îşi  plimbă  ochii  pe 
lucruri  care  de  multeori  depărtează  de  biserică. 
Aşa  se  citeşte  tânguirea  aceasta  în  pomenita  carte 
a  lui  Baumgarten. 

Deci  fie  că  sa  predicat,  ca  la  ei,  fie  că  nu  s’a 
predicat,  ca  la  noi,  ogorul  se  înfăţişează  cu  acelaş 
necaz:  avem  înainte  o  lume  mai  sălbătăcită,  pe 
care  no  mai  putem  lua  ca  pe  o  lume  de  credin¬ 
cioşi  care  au  a  fi  învăţaţi  în  ceeace  mai  ştiu  ei,  ci 
ca  o  lume  pe  care  de  multeori  trebuie  s’o  creşti¬ 
nezi  din  nou.  Predicatorul  are  a  fi  nu  numai  păstor 
care  are  a  griji  de  turma  lui  şi  a  o  învăţa,  ci  are 
a  păşi  şi  ca  un  misionar  cătră  oameni  care  sunt 
străini  de  ale  credinţei. 

Când  oraşele  sunt  mult  răcite  dela  legătura  cu 
biserica,  apoi,  când  în  însăşi  satele  se  găseşte 
această  molipsire  luată  dela  oraşe,  când  în  însăşi 
Basarabia  noastră  mi  s’a  vorbit  de  sate  cu  oameni 
care  nu  se  mai  duc  la  biserică,  —  înseamnă  că  ne 
aflăm  într  o  stare  deosebită  şi  în  care  nu  mai  este 
chestiunea  de  predica  în  care  depeni  mai  departe 
firul  celor  ştiute  despre  biserică,  ci  de  o  evanghe¬ 
lizare,  în  care  iei  lucrurile  dela  capăt,  ca  să-i  în¬ 
veţi  pe  oameni,  ca  şi  cum  de  multeori  ai  lua  pe 
mână  nişte  păgâni. 

Aci  nu  este  vorba  pentru  noi  de  lumea  cu  carte, 
ci  de  acei  care  doar  ştiu  a  citi  şi  a  scrie,  care  ci¬ 
tesc  câte  ceva,  care  se  hrănesc  cu  ziarul  Universul 
şi  cu  cărticele  uşoare  pe  care  le  prind  ca  din  zbor. 
E  vorba  de  lumea  mijlocie,  care  nici  carte  multă 
nu  ştie,  dar  nici  prea  înapoiată  nu  este. 

Către  toţi  aceştia,  fie  că  e  vorba  de  cei  înstrăi¬ 
naţi  de  biserică  şi  cu  oarecare  carte,  fie  de  cei 

care  mai  stau  lângă  biserică,  dar  n’au  trăit  cu  pre¬ 
dica,  cum  vom  păşi  noi? 

Chestiunea  este  că  trebue  să  păşim,  pentru  pri¬ 
cinile  arătate  mai  sus,  că  preotul  trebue  să-şi  do¬ 
bândească  starea  sa  firească  şi  evanghelică  de  a 
fi  învăţător  şi  cârmuitor,  şi  al  doilea,  trebue  să  aibă 
nu  numai  învelişul  de  afară  că  lumea  îl  vede  că  în¬ 
vaţă  şi  înţelege  că  aceasta  este  chemarea  lui,  ci 
trebuie  să  aibă  şi  cuvântări  care  merg  drept  la 
ţintă,  care  ating  inima,  care  o  umplu  cu  ceva  şi  o 
stăpânesc. 

Problema  este  la  noi  că  nu  avem  acum  a  fi 
numai  oameni  care  deschidem  gura  şi  tot  vorbim 
şi  ne  cunoaşte  lumea  că  suntem  slujbaşi  cu  vorba, 
ci  trebue  să  alergăm  şi  după  starea  de  a  avea  un 
miez  în  vorbele  noastre  şi  a  nu  le  lăsa  să  se  peardă 
m  vânt. 

Cu  aceasta  însă  rămânem  la  ceeace  am  găsit 
odată,  anume  că  nu  trebuie  să  ne  îngrozim  ca  de 
o  muncă  foarte  grea  care  ne-ar  aştepta  şi  pentru 
care  poate  unii  nu  s’ar  simţi  pregătiţi  sau  care  le-ar 
cere  prea  multă  muncă.  Auzind  unii  că  fiecare  tre¬ 
buie  să  predice  şi  destul  de  des,  poate  că  se  vor 
gândi  la  predicile  de  mare  măsură  şi  care  cer  gân¬ 
dire  îndelungă  şi  pregătire.  Am  arătat  însă  că  nu 
e  vorba  de  aceasta,  ci  de  cuvântări  scurte,  de  un 
mănunchi  de  gânduri  pe  care  le  poate  lega  mintea 
oricărui  vorbitor  cu  o  înzestrare  mijlocie,  cu  o 
vorbă  uşoară,  ca  între  prietini.  Am  arătat,  după 
omiletici  franceze,  ce  e  cuvântarea  numită  pronă, 
cât  de  trebuincioasă  e  aceasta  şi  cum  e  cea  mai 
uşoară  din  toate  soiurile  de  cuvântări  bise¬ 
riceşti. 

Apoi  aici  trebuie  să  ne  punem  noi  toată  silinţa 
pentru  a  porni  dâra  mare  la  lucru  a  propoveduirii 
bisericeşti,  căci,  pe  de  o  parte,  avem  a  face  cu  o 
lume  care  se  înstrăinează  de  biserică  şi  trebuie 
evanghelizată  din  nou,  pe  de  alta  trebuie  să  fim  vă¬ 
zuţi  tot  în  chemarea  de  propoveduitori  pentru  a  fi 
ascultaţi  şi  a  putea  cârmui.  Dacă  nu  o  facem,  vor 

vorbi  alţii,  uneltele  sectanţilor,  şi  vor  fi  ascultaţi  ei 
în  locul  nostru. 

Biserica  nu  poate  fi  slujită  numai  cu  munca  pe 
care  o  fac  câţiva,  oricât  de  strălucită  o  fi  munca 
lor,  ci  ne  trebue  o  mare  înjghebare  a  muncii.  De 
aceea  toţi  trebue  să  se  înveţe,  pentruca  ogorul  să 
fie  lucrat  în  toată  întinderea  lui. 

E  greu?  Da,  dacă  vom  lua  omiletica  aşa  după- 
cum  o  ştim,  cu  toate  regulele  şi  îndrumările  ei.  Dar 
am  arătat  că  se  poate  face  muncă  mai  uşoară. 
Spre  aceasta  trebue  să  ne  pornim  şi  aceasta  este 
acum  problema  predicii  în  ţara  românească.  Deci 
trebuie  să  ne  deprindem  cu  calea  cea  mai  uşoară, 
dar  să  vorbim  să  nu  lăsăm  pe  credincioşi  fără  a 
avea  cuvântul  nostru. 

Poate  că  oricât  spunem  noi  că  aceasta  nu  e 
un  lucru  prea  greu,  cuiva  să  i  se  pară  anevoie  a 
o  porni  din  loc  şi  să  nu  vadă  limpede  cum  să  în¬ 
ceapă  aceasta.  De  aceea  iată  că  ne  apucăm  noi 
aici  să-i  facem  mici  înşirări,  pentru  a-i  arăta  cam 
cum  ar  putea  face  aceasta,  fără  greutate,  fără  multe 
sudori,  fără  mare  temere  în  faţa  credincioşilor. 

Ia  să  luăm  împrejurarea  că  ne  gătim  să  in¬ 
trăm  în  Postul  cel  Mare.  Nu-i  aşa,  este  o  împre¬ 
jurare  deosebită,  o  vreme  mai  de  seamă  din  cur¬ 
gerea  anului  bisericesc.  Omul  a  ţinut-o  de  atâtea- 
ori,  dar  ce  ştie  el  îndeosebi  de  Postul  Mare?  El 
ştie  că  biserica  are  vremuri  de  post,  aşa  dupăcum 
ştie  că  pomii  cresc  în  pământ,  şi  că  o  vreme  din 
acestea  este  Postul  cel  Mare.  Apoi  ar  fi  ceva  greu 
dacă  preotul  ar  vorbi  cam  în  felul  de  mai  sus,  pe 
care  fără  mare  greutate,  îl  poate  croi  dela  sine 
orice  preot  care  a  învăţat  un  seminar  bisericesc?... 

Iubiţi  creştini,  a  trecut  peste  noi  de  atâteaori  vremea 
Postului  celui  Mare.  Ne-am  mărturisit  unul  altuia:  ah!  am 
ajuns  şi  la  Postul  Paştelui ;  de  acum  dăm  în  primăvară. 
Dar  avem  de  întins  o  bucată  de  vreme  de  post...  Şapte 
săptămâni!  nu  mai  puţin!  Vremea  însă  a  trecut  peste  noi. 
Dela  un  Post  Mare,  am  ajuns  Ia  alt  Post  Mare,  şi  aşa  în 

fiecare  an  trecem  prin  el,  cum  am  trece  dintr’o  odaie 
tn  alta. 

însă  oare  atâta  trebuie  să  fie  pentru  noi  trecerea 
printr’o  vreme  aşa  de  deosebită  în  slujba  Bisericii,  că 
ştim  numai  că  vine  şi  trece  ? 

Şi  totuşi  vedeţi  că,  pentru  cei  mai  mulţi,  nu  e  altfel. 
Vin  peste  noi  răstimpuri  însemnate,  şi  noi  trecem  pe  lângă 
ele  fără  a  şti  ceva  mai  de  seamă  despre  dânsele.  De 
aceea  eu  nu  vreau,  fraţilor,  ca  şi  de  data  aceasta,  sorocul 
Postului  Mare  să  treacă  peste  noi  aşa  cum  am  trece  din 
vară  în  iarnă,  ci  să  ne  oprim  puţin  în  loc  şi  să  învăţăm 
ceva.  Să  ne  întrebăm  de  ce  Biserica  a  pus  în  slujbele  ei 
această  vreme  deosebită  şi  pentruce  ea  îşi  schimbă  sluj¬ 
bele  şi  înfăţişarea,  odată  cu  venirea  Postului  şi  ce  însem¬ 
nătate  mai  aleasă  are  el  pentru  noi? 

Fraţilor,  omul  face  doar  un  scurt  drum  dela  sat  Ia 
oraş ;  de  acasă  la  el,  la  târg.  Aşteaptă  cu  grijă  sau  cu 
plăcere  venirea  unei  zile  de  bâlci  când  să-şi  împlinească 
ceva  trebuinţe  ale  lui.  Pentru  toate  acestea,  el  se  pregă¬ 
teşte.  Dacă  are  a  se  duce  poimâne  Ia  târg,  se  uită  Ia  că¬ 
ruţa  lui,  să  vadă  dacă  are  toate  sculele  cu  el,  se  uită  să 
vadă  dacă  are  parale  în  pungă,  îşi  face  socoteala  de  ce 
are  de  făcut  şi  când  să  se  întoarcă.  Dacă  pentru  treburi 
de  azi  pe  mâne  sau  dela  luna  aceasta  la  alta  şi  el  se  so¬ 
coteşte,  apoi  când  este  vorba  de  treburile  sufletului  său, 
de  slujbele  cari  se  fac  pentru  noi,  —  de  acestea  el  să  nu 
se  întrebe  ?  Iată  deci  că  nu  este  cu  bună  rânduială  ca 
noi  sa  lăsăm  să  treacă  asupra  noastră  atâtea  şi  atâtea  lu¬ 
cruri  de  seamă  ale  slujbelor  şi  ale  vremilor  sfinte,  şi  noi 
să  nu  ne  întrebăm  despre  ele.  De  aceea  hai  să  stăm  puţin 
în  loc  şi  să  ne  dumerim  odată  ce  este  că  această  vreme, 
care  aduce  aşa  schimbarea  în  slujbele  bisericii ! 

Fraţilor,  dacă  noi  avem  obiceiul  de  a  pomeni  de  pe 
iubiţii  noştri  care  au  trecut  din  această  viaţă,  dacă  venim 
cu  slujbe  pentru  ei  la  biserică  şi  ne  pregătim  mai  din 
vreme  pentru  aceasta,  cum  să  nu  ne  pregătim  pentru  po¬ 
menirea  Celui  prea  scump  al  inimilor  creştineşti,  care  este 
Domnul  nostru  Isus  Hristos?  Nu  a  murit  şi  El?  Şi  nu  a 
murit,  prigonit  de  oamenii  nelegiuiţi  de  bună  voia  Sa, 
pentruca  oamenii  să  vadă  cât  i-a  iubit  şi  că,  cu  dragă 

inimă  îşi  dă  viata  pentru  ei?  Nu  a  zis  El  că  vrea  să 
moară  pentru  această  omenire  păcătoasă,  să  ia  asupra  Sa 
păcatele  oamenilor,  pentruca  aceste  păcate  să  fie  pedep¬ 
site  prin  moartea  lui? 

Nici  vorbă!  Deci  El  n'a  murit  cum  ar  muri  unul  din 
noi,  chiar  unul  din  cei  mai  scumpi  ai  noştri,  că  i-a  ajuns 
moartea.  A  murit  de  mâna  oamenilor,  dar  fără  să  fugă 
de  dânsa,  ci  zicându-şi:  Lasă  să  vadă  oamenii  cât  i-am 
iubit  pentruca  să  creadă  în  iubire  şi  să  înţeleagă  că  nu 
este  pe  lume  ceva  mai  sfânt  decât  această  iubire.  Că 
doar  iubirea  vine  dela  Dumnezeu  şi  în  ea  se  cuprinde 
toată  fiinja  legii  creştineşti.  El  singur  a  zis  despre  sine  că 
Fiul  Omului,  cum  îşi  zicea  sieşi,  n'a  venit  ca  să  peardă 
lumea ,  ci  ca  s’o  slujească  şi  să-şi  dea  sufletul  său  răscum¬ 
părare  pentru  mulţi  (Luca  9,  56 ;  Ioan  12,  47). 

Auziţi?  Acesta  a  fost  Domnul  Hristos  pentru  noi.  Şi 
noi.  în  fiecare  an,  când  vine  vremea  de  pomenire  a  morţii 
sale,  care  se  face  în  Vinerea  cea  Mare,  să  nu  ne  pregă¬ 
tim  pentru  aceasta?  Apoi  tocmai  acesta  e  Postul  cel 
Mare.  E  vremea  de  pregătire  pentru  moartea  Domnului, 
pentru  a-1  pomeni  după  cuviinţă.  Căci  dacă  pentru  po¬ 
menirile  scumpilor  noştri  ne  pregătim  cu  marfă  şi  cu  lu¬ 
cruri  casnice,  ca  să  mergem  la  biserică  şi  să  facem  po¬ 
mană;  pentru  Domnul  Hristos  ne  pregătim  cu  sufletele 
noastre.  Trebue  să  stăm  cu  gândurile  grămadă  Ia  această 
vreme  şi  să  ne  spunem :  Vine  vremea  Postului  celui  Mare 
întru  pomenirea  morţii  Domnului  Hristos.  Să  ne  pregătim 
cu  sufletele,  să  le  curăţim  de  ce  am  păcătuit,  pentruca  mai 
vrednici  să  fim  a  cinsti  sfânta  pomenire.  De  aceea,  mai 
cu  seamă  în  această  vreme  creştinii  se  spovedesc  şi  se 
împărtăşesc,  pentrucă  spovedania  şi  împărtăşirea  curăţă 
pe  oameni  şi-i  pun  iar  în  stare  de  nevinovăţie  înaintea  lui 
Dumnezeu. 

Iată  un  soi  de  grăire,  foarte  simplu,  cu  care  ne 
putem  înfăţişa  înaintea  credincioşilor.  Acesta  e  felul 
didactic,  adică  prin  care  dăm  oamenilor  cunoştinţe. 
Dar  tot  în  felul  acesta  se  pot  lua  şi  alte  materii,  de 
alte  feluri.  Despre  oricare  se  poate  vorbi  fără  greu¬ 
tate,  numai  să  stai  două  clipe  să  cugeti  tu  singur, 
cam  ce  cuprinde  cutare  vorbă  din  Scriptură,  cutare 

sărbătoare,  cutare  fapt  bisericesc.  Sunt  atâtea  prin 
care  putem  alerga  cu  îndemnuri  asupra  inimii  şi 
voinţei  oamenilor. 

Nu  trebuie  să  vedem  lucrurile  în  partea  lor  grea, 
ci  în  partea  lor  uşoară.  Sunt  foarte  multe  căi  prin 
care  omul  care-şi  pune  mintea  la  treabă  poate  grăi 
fără  mare  pregătire,  dar  iarăşi  tot  cu  oarecare  pre¬ 
gătire,  şi  treaba  merge.  Pregătirea  mai  mare  este 
mai  Cu  seamă  să  te  deprinzi  tu  a  cugeta,  să  ai  mai 
des  Scriptura  în  ochii  tăi,  să  citeşti  cu  grijă  rugă¬ 
ciunile  şi  vei  vedea  câte  raze  de  lumină  lucesc  de 
acolo  înaintea  ochilor  tăi,  prin  care  poţi  apoi  învăţa 
şi  pe  alţii. 

Noi  încheiem  aici  această  bucată,  întâia,  cu  ară¬ 
tarea  că  aceasta  e  acum  marea  trebuinţă  în  clerul 
nostru  pe  câmpul  omiletic,  faţă  cu  primejdia  sectan¬ 
ţilor  şi  faţă  de  vaza  noastră  care  trebuie  ridicată 
cu  mult  peste  ce  a  fost  altădată.  Şi  oricât  silinţa 
care  ni  se  cere  este  mare,  lucrurile  nu  sunt  peste 
putinţă.  Mijloacele,  se  înţelege,  sunt  mai  multe,  dar 
din  punctul  de  vedere  al  omileticii,  aceasta  e  laturea 
care  ne  priveşte  în  vremea  de  faţă. 
ţVa  urma).  ARHIM.  SCRIBAN. 


„De  38  de  ani 

Mântuitorul  ia  parte  la  praznicul  Iudeilor.  El 
era  atât  de  râvnitor  de  cele  sfinte. 

Nu  era  El  oare  sfinţenia  dumnezeească  însăşi 
întrupată  în  umanitate? 

Şi,  totuşi.  El  nu  ocolea  sfintele  jertfelnice  dina¬ 
intea  cărora  se  înălţau  rugăciuni  fierbinţi  către 
Dumnezeu  şi  la  picioarele  cărora  se  smeriau  inimi 
însetate  de  desăvârşirile  Lui. 

Era  însă  în  Ierusalim  şi  un  sălaş  al  durerilor, 
lângă  o  apă,  în  care  se  curăţiau  oile  înainte  de  a 
fi  aduse  ca  jertfă  de  către  credincioşi 

Intr’o  învălmăşeală  de  nedescris  zăceau  acolo 
sumedenie  de  suferinzi:  orbi,  şchiopi,  uscaţi...  Toţi 
erau  in  aşteptare  înfrigurată! 

Aşteptau  „mişcarea  apei“. 

Aşteptau  îngerul  care  împrumuta  apei  puteri 
lecuitoare. 

Dar  pentru  mulţi,  coborârea  îngerului  în  undele 
vii  ale  apei,  însemna  o  nouă  desnădejde!  Ce  folos 
dacă  nu  se  tămăduia  decât  celce  intra  întâi  după 
tulburarea  apei,  imediat  după  coborârea  îngerului 
în  adâncul  ei. 

Iar  de  această  grabă  nu  erau  în  stare  decât 
ceice  se  puteau  mişca  mai  uşor,  ceice  nu  erau  ţin¬ 
tuiţi  de  patul  durerilor  care  încremenesc  trupul  în 
neputinţă,  ceice  puteau  sta  de. veghe,  pândind  clipa 
minunii  îngereşti. 

Intre  bolnavii  acestei  clinici  a  tuturor  mizeriilor 
omeneşti,  era  un  slăbănog  încleştat  de  paralizie  de 
4  decenii.  Se  tot  putea  coborî  îngerul  în  scăldă- 
toare.  El  niciodată  nar  fi  putut  să  se  cufunde  în 
ea  cel  dintâi! 

Avea  nevoie  de  un  om  care  să-l  ia  în  spate  şi 
să-l  afunde  în  apă.  Omul  acesta  întârzia  să  se  ivească ! 
De  38  de  ani  dorea  să-l  vadă  lângă  patul  lui  şi  el 
nu  mai  sosea! 

De  o  mare  durere  nu  te  poate  face  să  te  apropii 
decât  o  mare  iubire.  Şi  iubirile  acestea  mari.  jert- 
fitoare  şi  milostive  păreau  a  fi  foarte  rari  şi  foarte 
depărtate. 

Orbii  din  vecinătatea  suferinţii  lui,  nu-i  puteau 
ajuta.  Şchiopii  şi  uscaţii  şi  mai  puţin. 

Afară  de  înger,  nimeni  nu  mai  cerceta  această 
răspântie  a  durerilor  omeneşti.  Şi  bietul  slăbănog 
aştepta  aşa,  zi  de  zi,  fără  folos,  dar  fără  să-şi  piardă 
nădejdea. 

Suferinţa  îndelungată  desfundă  în  suflet  spor¬ 
nice  izvoare  de  uimitoare  resemnare. 

Mântuitorul  dela  Biserică,  porneşte  spre  această 
provincie  a  suferinţii.  El  singur  desluşise  gemetele 
celor  ce-L  chemau  fără  să-L  cunoască,  ale  celorce 

simţiau  fără  să  ştie,  că  numai  El  vrea  şi  le  poate 
ajuta,  că  numai  El  îi  poate  izbăvi  de  dureri,  pentrucă 
El  venise  pentru  cei  „bolnavi"  trupeşte  şi  sufleteşte. 

Şi  Mântuitorul  se  apropie  de  cel  mai  părăsit 
dintre  toţi,  de  cel  mai  bolnav,  de  cel  mai  neputincios, 
de  slăbănogul  de  38  de  ani. 

îşi  găsise  în  sfârşit  „omul".  Era  însuşi  Fiul  lui 
Dumnezeu!  In  realitate,  Mântuitorul  îl  găsise  pe  el, 
pentrucă  iubirea  Lui  îl  căuta  de  mult,  cum  şi-ar  fi 
căutat  un  păstor  oile  lui  pierdute  şi  primejduite  de 
fiarele  pădurii.  « Voie  şti  să  fi  sănătos ?»  Eu  voiesc 
să  te  fac  sănătos !  Dar  vreau  să-ţi  trezesc  mai  întâi 
în  sufletul  tău  dorinţa,  pe  care  Eu  doresc  să  ţi-o 
împlinesc. 

Bietul  slăbănog  nu  ştia  că  „omul"  pe  care-1 
aştepta  de  atâta  amar  de  vreme,  sosise  în  sfârşit, 
era  lângă  el,  vorbea  cu  el  şi  într  o  clipă,  avea  să-l 
izbăvească  de  chinurile  celor  38  de  ani  şi  începu 
să-şi  povestească  durerea,  simplu,  cumpătat,  fără 
revoltă  şi  fără  învinuiri.  Şuferinţa  îl  înţelepţise  şi-i 
înseninase  cugetul.  împotriva  cui  era  să  cârtească 
şi  cu  ce  câştig? 

îngerul  venea  fără  zăbavă  şi  tulbura  apa.  Numai 
el  zăbovea  mereu  să  se  coboare  în  ea,  pentrucă 
nu  se  putea  urni  din  pat. 

De  câteori  nu  ne  vorbeşte  şi  nouă  conştiinţa, 
tulburându-ne  cu  remuşcări  şi  îmbiindu-ne  să  ne  în¬ 
toarcem  la  Dumnezeu,  dar  noi  ne  facem  că  nu  o 
auzim  şi  nu-i  urmăm  poveţele  ei  prielnice! 

Ce  folos  că  ne  dăm  atât  de  bine  seama  că 
suntem  pierduţi,  dar  nu  facem  nimic  ca  să  ne  re¬ 
găsim  pe  noi  înşi-ne,  regăsind  pe  Dumnezeu  de  care 
ne-am  înstreinat! 

Trebuie  să  vrem  să  ne  mântuim  şi  în  acelaş 
timp  să  lucrăm  din  răsputeri,  pentrucă  mântuirea 
noastră  să  nu  întârzie.  Deziderate  morale  au  mulţi 
oameni.  Dar  ele  par  a  fi  platonice,  simple  reverii 
şi  accese,  fără  temeiu  statornic  în  voinţe  şi  fără 
concretizare  permanentă  în  fapte. 

Porunca  Mântuitorului  are  un  caracter  dinamic : 
« Scoală-te !»  Trezeşte-te,  sileşte-te  tu  însuti  să  te 
desrobeşti  din  păcat  şi  din  toate  inerţiile  lui! 

«la-ţi  patul  tău!»  înlătură  din  viata  ta  toate  pie- 
decile  păcatului  şi  toate  ocaziunile  care  ti  se  oferă 
de  a-1  săvârşi. 

«Şi  umblă!»  Fixează-ti  o  ţintă  superioară,  un 
ideal  şi  porneşte  către  el,  mai  departe,  mai  sus,  fără 
frică  şi  fără  preget. 

Nu  rămânea  pe  loc !  Aceasta  înseamnă  să  dege¬ 
nerezi,  să  dai  înapoi !  Apa  care  nu  curge  putrezeşte. 
O  conştiinţă  netulburată  de  remuşcările  păcatului, 
este  o  conştiinţă  ucisă  de  el. 

Slăbănogul  nu  se  îndoieşte  o  clipă  că  trebuie 
să  execute  porunca  Mântuitorului,  oricât  i-ar  fi  părut 
altuia  de  himerică,  de  irealizabilă. 

Pe  când  noi,  când  ne  vorbeşte  Mântuitorul,  în¬ 
cepem  să  facem  teorii  ca  să  ajungem  la  concluzia, 
că  ceeace  ne  cere  El,  este  „imposibil",  „absurd". 

Rezultatul?  Rămânem  cum  am  fost,  bolnavi,  şi 
murim  cum  am  trăit,  in  păcat!  De  glasul  conştiinţei 
n’am  ascultat,  poruncii  Mântuitorului  nu  ne-am  supus, 
pe  propoveduitorii  Sf.  Evanghelii  nu-i  iubim,  de  Sf. 
Biserică  —  Vitesda  harică  a  Suferinţelor  noastre, 
—  nu  ne  lipim. 

* 

*  * 

Slăbănogul  iscodit  de  iudeii  făţarnici  nu  ştia  cine 
a  fost  celce  l-a  făcut  sănătos.  A  aflat,  însă,  într’o 
zi,  cine  era  acela,  în  biserică.  Şi-a  mers  să  vestească 
Iudeilor  pe  Isus. 

Dela  Vitesda  suferinţei  păcatelor,  trebuie  să 
mergi  la  biserica  bucuriei  mântirirei. 

La  Vitesda  nai  cunoscut  pe  Hristos. 

Numai  El  te-a  cunoscut  pe  tine! 

In  Biserică  vei  cunoaşte  şi  tu  pe  Hristos.  Şi 
vei  face  şi  pe  alţii  să-L  cunoască! 

Ce-ti  pasă,  că  propoveduindu-L,  vei  fi  prigonit  şi 
tu,  cum  a  fost  prigonit  El!... 

Numai  „să  nu  mai  greşeşti  ca  să  nu-ţi  fie  ceva 
mai  rău“!... 

Recidiva  păcatului  este  înspăimântătoare! 

De  câţi  ani  suferi  tu,  iubit  frate,  în  Vitesda  lumii 
acesteia?  Te-ai  gândit  vreodată,  la  aceasta,  fie  că 
eşti  tânăr,  fie  că  eşti  bătrân  ?  Mântuitorul  e  azi  lângă 
tine!  El  te  ştie  că  eşti  bolnav!  Vrea  să  te  facă 
sănătos!  Tu  vrei?  Nu-L  vezi  şi  nu-L  auzi  poruncin- 
du-ţi  şi  ţie:  «Scoală-te,  ia-ţi  patul  tău  şi  umbla!» 

Urmează  pilda  slăbănogului,  ca  să  te  izbăveşti 
ca  el  şi  plecând  dela  Vitesda,  nu  vei  mai  putea 
merge  decât  în  Biserică.  Acolo  te  vei  întâlni  cu 
Mântuitorul !  Şi  El  îţi  va  spune  că  suferinţa  e  plata 
păcatului,  iar  tu  vei  porni  să-l  propovedueşti  tuturor 
fără  frică. 

Şi  drumul  tău  spre  Vitesda  va  fi  acum  drumul 
iubirii  faţă  de  fraţii  tăi  chinuiţi  de  păcat  şi  de  du¬ 
rerile  pe  care  le  căşunează  el  —  şi  în  tine,  ei  îşi  vor 
găsi  „omul",  pe  care-1  aşteaptă  ca  să-i  izbăvească, 
pentrucă  tu  ai  găsit  pe  Hristos  care  te-a  izbăvit,  ca 
să-i  duci  şi  pe  fraţii  tăi  la  El! 

Prof.  Dr.  Gr.  Cristescu. 


Amintirile  unui  preot  romano-catolic 
devenit  preot  ortodox. 

(Urmare], 

„Domnule  Director  al  Universului, 

„Am  aflat  că  cu  prilejul  scrisorii  inserate  în  numărul 
din  23  Maiu  din  ziarul  «Glasul  Dreptăţii »  D-Voastră  aţi  spus, 
că  aşi  fi  revoltat  pe  faţă  contra  Sf.  Scaun. 

„Nu  înţeleg,  Domnule,  cum  aţi  putut  considera  ca  act 
de  revoltă  o  scrisoare  în  care  am  declarat  că  am  făcut 
faţă  de  Congregaţia  Indexului  toate  demersurile  pe  cari 
conştiinţa  mea  le-a  găsit  necesare. 

„In  scrisoarea  ce  v’am  adresat  acum  câtya  timp,  am 
declarat  formal  că  eram  dispus  să  fac  toate  corecturile 

ce-mi  vor  fi  indicate  de  autoritatea  bisericească.  Pentru  a 
cunoaşte  ceeace  ar  putea  fi  greşit  în  cartea,  mea,  m’am 
adresat  chiar  Congregaţiei  Indexului  şi  cardinalul  prefect 
mi-a  răspuns  printr’o  scrisoare  a  Monseniorului  nunţiu  în 
care  îmi  spune  că  pentru  a  cunoaşte  greşelile  să  mă  adresez 
la  oameni  învăţaţi  şi  cu  doctrină  sănătoasă.  M’am  grăbit 
să  scriu  prelaţilor  cari  se  bucură  la  Roma  de  cea  mai  bună 
reputaţie  şi  înaltă  ortodoxie.  întreb  dacă  acestea  sunt  actete 
unui  revoltat  împotriva  Sf.  Scaun. 

Când  am  zis  că,  dacă  aş  fi  privit  ca  obligatorie  supu¬ 
nerea  mea  Indexului,  n'aş  fi  aşteptat  până  acuma  s'o  fac, 
n’am  vrut  să  vorbesc  decât  de  aceasta  formulă  de  decla¬ 
raţie  publică,  pe  care  nici  Congregaţia,  nici  cardinalul 
prefect  nu  mi-au  cerut-o. 

Sper,  domnule  Director,  că  veţi  binevoi  să  inseraţi 
această  dreaptă  reclamaţie  în  Numărul  D-Voastră  următor 

Primiţi  asigurarea  distinsei  mele  consideraţii. 


Abatele  Guettee". 

« Glasul  Dreptăţii*  a  publicat  deasemenea  această  scri¬ 
soare. 

încredinţat  că  arhiepiscopul  care  slăbea  din  zi  în  zi 
are  să  mă  părăsească,  i-am  propus  să  numească  o  comi- 
siune  însărcinată  cu  examinarea  lucrării  mele.  N’a  îndrăznit, 
dupăcum  adevereşte  dl  Lequeux  în  următoarea  scrisoare: 

Arhiepiscopia  de  Paris, 

Paris,  18  Maiu  1852. 


« Domnule  abate , 


„Despre  afacerea  D-Tale  n’am  putut  să  vorbesc  decât 
ieri  cu  Mrul  arhiepiscop:  prelatul  nu  e  de  părere  să-ţi 
promită  un  examen  prealabil  al  cărţii  D-Tale ;  mi-a  expus 
mai  multe  reflexii  asupra  cărora  trebue  să  mă  întreţin 
cu  d-ta. 

Te  rog  dar  să  vii  să  mă  vezi  cât  se  poate  de  curând. 
Un  lucru:  să  nu  vii  în  ziua  înălţării. 

Primeşte,  Domnule,  interesul  sincer  ce-ţi  port  şi  con¬ 
sideraţia  cu  care  sunt  al  D-Tale  servitor  , 

*  „Lequeux,  v.  g. 

Se  poate  observa  că  pentru  dl  Lequeux  nu  mai  eram 
scumpul  lui  prietin  ca  în  celelalte  scrisori,  ci  simplu  Domnule 
abate. 

Cu  toate  astea  aeest  brav  om  era  confratele  meu  de 
Index.  E  adevărat  că  se  supusese,  dar  ce  supunere! 

Dăm  aici  termenii.  A  făcut  acest  act  printr'o  scrisoare 
către  nunţiu: 

Paris,  12  Oct.  1851. 


«Monseniore, 

„Am  primit  aseară  notificarea  ce-aţi  binevoit  să-mi 
faceţi  asupra  decretului  Congregaţiei  Indexului  din  27  Sept. 
1851,  şi  mă  grăbesc  să  depun  următoarea  declaraţie  în 
manile  Excelenţei  Voastre:  Consacrându-mi  viaţa  încă  de 
mult  Bisericii  şi  temându-mă  ca  atare  a  fi  un  prilej  de 
scanda],  declar  că  mă  supun  cu  umilinţă  judecăţii  pe  care 
sfânta  Congregaţie  a  Indexului  a  dat-o  asupra  lucrării  pe 
care  am  publicat-o  sub  titlul:  Manuale  compendium  juris 
canonici  ad  usum  seminariorum  juxta  circumstantias  tem - 
porum  accommodatum. 

Binevoiţi,  Monseniore  a  primi  etc. 

Lequeux, 

„vicar  general". 


Era  prea  simplu.  D.  Lequeux  a  adăogat  reflexiile  ur¬ 
mătoare  pe  cari  le-a  adresat  ziarelor  zise  religioase : 

„Sinceritatea  declaraţiei  ce  precedă  nu  mă  împiedică 
să  reclam  contra  mai  multor  afirmaţii  din  articolul  publicat 
de  Correspondence  de  Rome  din  24  Iulie,  articol  reprodus 
de  Universul  din  11  Octomvrie,  prin  cari  mi  se  denaturează 
doctrina.  Nu  cred  de  datoria  mea  să  intru  acum  în  dis¬ 
cuţia  amănunţită  a  acestor  afirmaţii.  Cred  deasemenea  că 
nu  e  timpul  să  mă  angajez  într’o  polemică  asupra  altor 
puncte  cari  ar  trebui  într’  adevăr  apărate.  Dar  privind  îm¬ 
prejurările,  în  cari  am  trăit  cea  mai  mare  parte  din  viaţa 
mea,  îmi  cred  de  datorie  să  declar  că  conştiinţa  nu-mi 
impută  să  fi  susţinut  cu  ştiinţă  vre-un  sentiment  contrar 
învăţăturii  Scaunului  apostolic  pentru  care  am  profesat  şi 
am  recomandat  altora  cea  mai  deplină  supunere.  Nu  Yăd,  în 
special,  pe  ce  bază  s’a  putut  insinua  că  există  legături  între 
părerile  mele  şi  doctrina  profesorului  Nuytz,  doctrine  pe 
cari  le-am  combătut  direct  şi  lămurit  în  Manualul  meu“. 

Asta  însemna  că  nu  se  supusese  decât  de  formă  şi 
că  era  hotărât  să  apere  doctrinele  ce  le  predase. 

Mi  se  pare  că  purtarea  mea  a  fost  cu  mult  mai  demnă 
şi  mai  cinstită  decât  a  d-lui  Lequeux.  Dar,  în  sfârşit,  el  era 

vicar  general  şi  actul  său  de  supunere  era  o  muşama  care 
acoperia  marfa. 

Nimeni,  de  altfel,  nu  s'a  lăsat  amăgit  de  supunerea 
dlui  Lequeux  care  a  făcut  să  fie  atacată  Congregaţia  Inde¬ 
xului  nu  numai  de  abatele  Delacouture  cu  care  se  înţelegea, 
ci  şi  de  un  rău  preot  numit  Leclerc  pe  care-1  cunoscuse 
şi  care  s’a  dus  la  slujba  bisericească  dela  Saint  Germain — 
l’Auxerrois  dupăce  băuse  o  duşcă  de  rachiu  la  taraba  dela 
Mere  Moreaux.  Denunţat  de  câţiva  devotaţi,  Leclerc  n’a 
mai  făcut  slujbă  la  Paris  şi  n’a  mai  apărat  în  ziare  pe  dl 
Lequeux. 

Dl  Lequeux  se  apără  cu  ajutorul  superiorului  dela 
Congregaţia  de  Saint-Sulpice  şi  al  directorilor  dela  semi¬ 
narul  din  Paris.  A  făcut  cu  ei  Memoriul  asupra  dreptului 
comun,  care  a  fost  publicat  într’un  mod  misterios  şi  trimis 
tuturor  episcopilor  din  Franţa.  Acest  memoriu  avea  ca 
scop  să  stabilească  faptul  că  datinele  bisericii  galicane 
erau  legale  şi  că  se  pot  urma  cu  toată  siguranţa  de  con¬ 
ştiinţă.  Putea  aşadar  să  nu  se  supună  decretelor  Indexului, 
fiindcă  după  dreptul  obicinuit  al  Franţei,  această  congre¬ 
gaţie  nu  era  recunoscută  şi  nu  se  bucura  de  nici  o  auto¬ 
ritate  -în  Franţa. 

Am  văzut  câteva  corecturi  îndreptate  din  Memoriu 
pe  biroul  dlui  abate  Boiteux  care  mi-a  dat  câteva  deslu¬ 
şiri  asupra  lucrării  însă  sub  cea  mai  mare  taină. 

Am  păstrat  secretul,  dar  astăzi  toată  afacerea  este 
aşa  de  veche  încât  mă  cred  autorizat  să  spun  ceeace 
am  ştiut. 

Dl  Lequeux  care  s’a  supus  scria  totuşi  contra  Inde¬ 
xului,  pe  câtă  vreme  eu  care  trebuiam  să  scriu  din  ordi¬ 
nul  arhiepiscopului  nu  făceam  decât  să  răspund  atacurilor 
nedrepte  ale  duşmanilor  mei.  Puteam  să  public  un  volum 
contra  Indexului  şi  aveam  strânse  asupra  acestui  subiect 
o  mulţime  de  documente,  însă  ar  fi  fost  foarte  primejdios 
pentru  mine  să  fac  un  volum  ca  d-nii  Delacouture  şi 
Lequeux.  Am  continuat  să  mă  apăr  în  ziarele  ce  mă 
atacau. 

S’a  văzut  că  nu  eram  lăsat  să  mă  apăr  aşa  cum  aş 
fi  vrut.  Eram  de  o  supunere  absolută  faţă  de  arhiepiscopie, 
consimţiam  la  tot  ce-mi  cerea  arhiepiscopul  şi  al  său  Le- 

queux.  Voi  mărturisi  atât,  că  cinstitul  Lequeuxîmi  sărăcise 
adesea  nervii.  Dacă  el  purta  lumea  întreagă  pe  cocoaşa 
sa,  cum  spunea  abatele  Darboy,  eu  îl  duceam  foarte  bine 
în  spate. 

In  decretul  în  care  se  găsia  condamnarea  lucrării 
mele,  se  revenea  asupra  cenzurii  Manualului  dl  Lequeux, 
după  obiceiul  Congregaţiei,  pentruca  să  spună  că  autorul 
s’a  supus.  Insă  menţiunea  a  fost  tot  aşa  de  seacă  precum 
fusese  supunerea.  Se  zicea  simplu :  auctor  se  subjecit,  fără 
a  mai  adăoga  De  laudabiliter. 

Nu  era  mai  cinstit  să  declare  ca  mine:  Mă  voiu  su¬ 
pune  când  îmi  vor  fi  aduse  la  cunoştinţă  greşelile  sau 
cauzele  cenzurării  ?  . 

Se  cunosc  acum  aceste  faimoase  greşeli  cari  nu  erau 
decât  părerile  admise  în  toate  timpurile  în  Biserica  Fran¬ 
ţei  de  cei  mai  învăţaţi  scriitori.  Scrisoarea  dlui  Pallu-Du- 
parc  a  servit  ca  bază  denunţurilor  beţivului  Gauthier,  şi 
Gauthier  ca  şi  Pallu  mă  cenzurau,  fiindcă  nu  eram  ultra- 
montan  ca  ei  şi  nu  fiindcă  aş  fi  comis  vre-o  erezie. 

Eram  victima  fanatismului  ultramontan. 

V. 

Situaţia  Mons.  arhiepiscop  de  Paris  faţă  de  Roma.  —  Prietinii  şi  duşmanii 
mei  în  dioceza  de  Blois  şi  la  Paris.  - —  Publicarea  volumului  meu  al  op¬ 
tulea  —  Mânia  duşmanilor  mei.  —  Cei  trei  nedemni  episcopi  din  La  Ro- 
cheile,  Luţon  şi  Angouleme  cer  arhiepiscopului  din  Paris  măsuri  aspre 
împotriva  mea.  —  Pallu,  din  Blois,  lucrează  tot  aşa.  —  Farsa  numită  si¬ 
nodul  din  La  Rochelle.  —  Trei  vrăbii  împotriva  unui  vultur.  —  Corespon¬ 
denţa  cu  dl  Donnet,  arhiepiscop  de  Bordeaux  şi  cu  Cousseau,  din  Angou¬ 
leme.  —  Raport  făcut  cătră  pseudosinodul  din  La  Rochelle.  —  El  este 
trimis  arhiepiscopului  din  Paris  cn  condiţia  că  nu  mi  se  va  împărtăşi.  — 
în  ce  mod  am  putut  lua  copie  de  pe  el.  —  Discuţia  raportului.  —  Supli¬ 
mentul  meu  la  hotărârile  conciliului  din  La  Rochelle. 

La  începutul  acestui  capitol,  este  bine  să  facem  cu¬ 
noscută  situaţia  Mons.  Sibour,  arhiepiscop  de  Paris,  faţă 
de  Roma. 

M.  Sibour  era  foarte  vanitos.  El  îşi  închipuia  a  fi  un 
episcop  mare,  un  om  cu  totul  superior.  Când  tronul  lui 
Ludovic-Filip  fit  răsturnat  şi  când  Republica  fu  proclamată, 
el  scrise,  el,  micul  episcop  din  Digne,  lui  Piu  al  IX-lea, 
spre  a-i  spune  să  renunţe  la  tronul  său  temporal  şi  să  se 

mulţumească  cu  puterea  spirituală.  Aceasta  demonstraţie 
i-a  învrednicit  de  scaunul  din  Paris,  în  urma  morţii  într'a- 
devăr  episcopale  a  Mons.  Affre,  pe  baricade.  Odată  ajuns 
arhiepiscop  de  Paris,  M.  Sibour  se  crezu  mare.  El  voia 
să  continue  a  face  imputaţii  papei.  Piu  al  IX-lea  consul¬ 
tase  atunci  episcopii  cu  privire  la  proiectul  său  de  a  face 
o  dogmă  din  învăţătura  despre  Concepţiunea  Nepătată. 
Acest  plan  era  un  lucru  absolut  neobişnuit,  chiar  în  Bi¬ 
serica  romano-catolică. 

Dela  instituirea  lor,  iezuiţii  s'au  pronunţat  în  favorul 
învăţăturii.  Concepţiei  Nepătate  s'au  făcut  multă  zarvă  cu 
ea  în  Spania,  ţara  originei  lor.  Pentruce  oare  s’au  exprimat 
ei  în  acest  senz?  Pentrucă  dominicanii,  concurenţii  ior 
temuţi,  susţineau,  că  Concepţiunea  Nepătată  nu  poate  fi 
primită  de  cătră  adevăraţii  catolici.  Dominicanii  aveau 
atunci  o  influinţă  mare  în  biserică,  şi  această  influinţă  pre- 
cumpăma  pe  cea  a  iezuiţilor.  Teologii  dominicani  pătrun¬ 
deau  în  toate  lacultăţile  de  teologie  şi  făceau  să  domineze 
în  ele  părerile  lor.  Ei  îşi  aruncau  privirile  mai  ales  asupra 
Sorbonei  şi  erau  în  stare  să  exercite  într’ânsa  o  influinţă 
covârşitoare.  Vechii  doctori  ai  Sorbonei  aparţineau  clerului 
de  mir.  Ei  voiau  să  admită  printre  ei  doctori-căiugări,  dar 
cu  condiţia  ca  ei  să  nu  domineze  şcoala.  Dominicanii  fiind 
în  măsură  să  o  domineze,  vechii  doctori  căutau  un  mijloc 
de  a-i  depărta  din  casa  lor  şi  îl  aflară  în  învăţătura  Con- 
cepţiunii  Nepătate.  Opoziţia  faţă  de  aceasta  doctrină  era 
una  din  temeliile  teologiei  ordinului  dominican.  De  atunci, 
s  a  recunoscut  că  doctrina  concepţiunii  nepătate,  conside¬ 
rată  numai  ca  părere  liberă,  ar  fi  una  din  bazele  învăţă¬ 
mântului  sorbonic.  Sa  admis  deci,  ca  toţi  aceia  cari  sar 
prezenta  pentru  obţinerea  titlului  de  doctor  în  teologie  la 
Sorbona,  să  depună  jurământ  pentru  apărarea  şi  răspân¬ 
direa  învăţăturii  Concepţiunii  Nepătate. 

Dominicanii  neputând  face  acest  jurământ  contrar  în¬ 
văţăturii  ordinului  lor,  erau  excluşi  din  Sorbona. 

Iezuiţii  nu  se  mulţumiră  să  susţină  învăţătura  Concep¬ 
ţiunii  Nepătate  ca  opiniune  teologică,  ei  voiau  să  facă  din  ea 
o  dogmă.  De  aci  o  polemică  în  care,  din  punctul  de  vedere  al 
principiilor  catolice  şi  al  datelor  tradiţionale,  dominicanii 
avură  dreptate.  Dar,  ce  le  pasă  iezuiţilor  de  tradiţia  şi  de  prin- 

cipiul  catolic  ?  Ei  intreprinseră  să  facă  pe  papa  infalibil  să 
declare,  că  Concepţiunea  Nepătată  era  o  dogmă  de  credinţă, 
şi  suveranii  spanioli  cerură  aceasta  declaraţie.  Cu  toate 
aceste  stăruinţe  şi  cu  toată  influinţa  iezuiţilor,  papii  nu  în¬ 
drăzniră  să  facă  o  dogmă  nouă.  Iezuiţii  nu  pierdură  cu¬ 
rajul;  făcură  o  propagantă  fără  frâu  în  favoarea  viitoarei 
dogme.  Mici  rugăciuni  împreunate  cu  indulgenţe,  icoane  şi 
alte  mijloace  neînsemnate  fură  răspândite  cu  îmbelşugare. 
S'a  ajuns  în  chipul  acesta  la  această  consecinţă,  că  în¬ 
treagă  biserica  credea  în  Concepţiunea  Nepătată.  S’a  cerut 
ca  fiecare  episcop  s’o  dovediasCă  pentru  dieceza  sa. 

S’a  uitat  un  punct  esenţial,  anume:  dacă  toaie  Biseri¬ 
cile  o  crezuseră  întotdeaune.  Principiul  catolic  s’a  şters 
alât  de  mult  la  cei  evlavioşi,  încât  înşişi  episcopii  nu  ţinură 
seamă  de  el.  Ei  dovediră  că  credinţa  în  Concepţiunea  Ne¬ 
pătată  exista  în  diecezele  lor. 

M.  Sibour  avu  cel  puţin  cinstea  să  declare,  că  învă¬ 
ţătura  Concepţiunii  Nepătate  nu  era  definibilâ  ca  dogmă. 

EI  sporia  în  chipul  acesta  doza  relelor  simţeminte,  pe 
cari  Piu  al  IX-lea  le  nutria  împotriva  lui.  Acest  papă  dis¬ 
punând  să  se  tipărească  memoriile,  pe  cari  i  le  adresaseră 
episcopii,  învăţaţii  Curiei  romane  cernură  memoriul  M.  Si¬ 
bour,  Faimosul  abate  Bautain  fusese  principalul  lui  redactor. 
Bautain  se  credea  doctor  în  in  omni  rescibili  et  quibusdem 
aliis ;  dar  se  pare  că  nu  ştia  prea  bine  limba  latină.  De 
altcum,  el  făcuse  medicină,  cu  privire  la  Concepţiunea  Ne¬ 
pătată,  ceeace  fusese  prilejul  unor  interminabile.  In  sfârşit 
papa  n'a  învitat  pe  arhiepiscopul  de  Paris  să  se  ducă  la 
Roma  în  vederea  pretinsului  conciliu  care  trebuia  să  aibă 
loc  cu  privire  la  definiţia  Concepţiunii  Imaculate. 

încă  un  prilej  de  lupte  între  Piu  IX  şi  M.  Sibour: 
acesta  din  urmă  concepuse  planul  să  cheme  la  Paris  pe 
preoţii  cei  mai  distinşi  din  toate  diecezele  Franţei,  şi  el  a 
întemeiat  şcoala  capelanilor  Sfintei  Genoveva  care  trebuia 
să  fie  compusă  din  preoţii  tineri  cei  mai  capabili  ai  dife¬ 
ritelor  dieceze,  cari  ar  obţine  locurile  prin  concurs. 

Capelanatul  Sfintei  Genoveva  a  fost  întemeiat.  Insă, 
spre  a  grupa  pe  preoţii  cei  mai  învăţaţi,  M.  Sibour  voia 
să  întemeieze  o  înaltă  şcoală  teologică  care  să  înlocuiască 
vechea  Sorbonă  El  chemă  la  Paris  pe  Dl  Lequeux  pentru 

4 


214 


REVISTA  TEOLOGICĂ 


a-t  pune  în  fruntea  şcoalei.  Sa  cugetat  la  mai  mulţi  ecle- 
siastici  tineri  pentru  a  face  din  ei  tot  atâţia  profesori.  Eu 
făceam  parte  dintre  aceştia.  Roma  s’a  mişcat  la  acest  plan. 
Numele  D.  Lequeux,  cunoscut  ca  galican,  deştepta  băgarea 
de  seamă.  Pentru  a  face  aceasta  şcoală  imposibilă,  au  pus 
cartea  D.  Lequeux  la  index  şi  pe  urmă  .au  pus- o  pe  a  mea. 

Iată  adevărata  cauză  a  cenzurei  cu  care  a  fost  lovită 
lucrarea  mea. 

[Va  urma).  _  Ilie  Beleuţă. 

CRONICA. 

Arhiepiscopul  Ghermanos  al  Tiatirei  şi  Enciclica 
Papei  „Mortalium  animos".  Arhiepiscopul  ortodox  al 
Tiatirei,  Ghermanos,  stabilit  la  Londra,  publică  în  „Le  Cri- 
stianism  an  XX-eme  siecle"  dela  8  Martie  1928  un  răs¬ 
puns  Ja  enciclica  Papei,  menită  a  abate  pe  credincioşii  săi 
dela  dorinţa  împăcării  bisericilor.  Rezumăm  acest  răspuns: 

La  publicarea  enciclicei  se  aşteptau  toţi  câţi  doresc 
cooperarea  şi  reunirea  bisericilor,  căci  ştiau  ce  răsunet 
a  provocat  în  lumea  creştină  conferenţa  dela  Stockholm 
şi  cea  dela  Lausanne.  O  asemenea  operă  trebuia  să  tre¬ 
zească  nelinişte  la.  Roma,  câtă  vreme  ea  a’a  suferit  nau¬ 
fragiul  nădăjduit  de  cei  din  Vatican,  ci  dimpotrivă  a  pă¬ 
truns  şi  în  sânul  turmei  proprii.  însuşi  Papa  o  spune  în  en¬ 
ciclică:  „întreprinderea  aceasta  este  urmărită  atâta  de  viu, 
că  ea  a  prins  şi  pe  unii  catolici,  seducându-i  cu  nădejdea 
de  a  ajunge  la  o  unitate  ce  ar  concorda  cu  dorinţa  Sf. 
Biserici  marne1'.  De  aci  avertismentul  Papei : 

Numai  la  Roma  este  mântuire ;  în  afară  de  ea  e  pieire ; 
„un  adevărat  monopol  al  graţiei  divine11. 

Mulţi  pan-creştini  socot,  că  prin  concesiuni  Roma  s’ar 
îndupleca.  Greşesc.  Alfa  şi  Omega  Romei  este  supunere 
fără  rezerve  faţă  de  ea  şi  acceptarea  până  la  ultima  iotă 
a  deciziilor,  luate  de  Vatican. 

Papa  recomandă,  mijloacele  sale  vechi,  de  a  ajunge  la 
reunirea  tuturor  bisericilor :  prozelitismul,  deci  absorbire 
completă-  -  . 

Cum  respectă  Roma  principiile  şi  conştiinţa  altora, 
ne  servesc  de  dovadă  uniaţii.  Roma  promite,  că  va  res¬ 
pecta  tradiţiunile  şi  obiceiurile  celorce  se  unesc  cu  ea  re¬ 
cunoscând  supremaţia  şi  infalibilitatea  papei.  Insă  clerul 
unit  este  crescut  Ia  Roma  de  ultramontani;  revenit  în  ţară 
el  introduce  tradiţiile  şi  obiceiurile  romane.  Este  deajuns 
a  cerceta  o  biserică  neunitâ  din  Orient  şi  apoi  una  unită 

de  acolo,  şi  se  va  vedea,  că  pentru  Roma  catolicism  {uni¬ 
versalism]  însemnează  romano- catolicism.  Şi  pentru  aceasta 
nu-i  pasă  nici  de  timp,  nici  de  mijloace,  ci  numai  de  scop. 

Care  este  deci  datoria  pan-creştinilor  ?  Să-şi  strângă 
rândurile,  să-şi  dubleze  energiile  şi  prin  conferinţe,  publi 
caţii  şi  congrese  să  provoace  contagiunea  împăcării  tu 
turor  creştinilor,  împotriva  căreia  vrea  papa  să-şi  puie  la 
adăpost  credincioşii  prin  „Mortalium  animos",  căci  da¬ 
toria  pan-creştinilor  este  a  elibera  pe  aceşti  credincioşi, 
din  sclăvie  şi  a  i  aduce  la  libertatea  fiilor  lui  Dumnezeu. 
Numai  astfel  va  cădea  turnul  Babilonului  şi  se  va  ridica 
pe  ruinile  lui  biserica  creştinătăţii  universale,  a  cărei  piatră 
nu  este  papa,  ci  Hristos. 

* 

Asociaţia  ateiştilor  (Soiuz  Bezbojnikov]  este  orga¬ 
nizaţia  de  propagandă  antireligioasă  recunoscută  din  anul 
1926  April,  în  Rusia  bolşevistă.  Ea  cuprinde  250,000  mem¬ 
bri  în  5000  de  celule.  In  fiecare  an  îşi  pregăteşte  cam  10,000 
de  agitatori.  Sfatul  central  redactează  un  ziar  al  ateiştilor 
(Bezbojnik)  şi  o  revistă  a  Antireligioşilor  [Antireligioz- 
nic]  cari  apar  în  20  milioane,  în  300,000,  în  84,000  exem¬ 
plare  ;  în  afară  de  acestea  mai  iese  de  sub  tiparul  ve¬ 
ninului  neputincios  şi  2  milioane  de  reviste  volante,  foi 
volante  şi  diferite  cărţi.  Ca  mijloace  adecvate  propagandei 
lor  li  se  recomandă  să  facă  intreprinderi  de  folos  obştesc, 
să  aranjeze  nunte  roşii,  înmormântări  roşii,  sărbători  roşii 
(ca  de  pildă  sărbătoarea  Stelei  bolşeviste  în  locul  Crăciu¬ 
nului].  Comisariatul  poporului  nu  aranjează  niqi  un  curs, 
în  care  să  nu  se  trateze  şi  despre  problemele  propagandei 
antireligioase.  Filiala  din  străinătate  a  acestei  asociaţii  a 
intrat  în  asociaţia  internaţională  a  liberilor  cugetători.  La 
sărbătorile  sfintei  învieri  au  fost  instalate  la  toate  colţurile 
de  stradă  aparate  radiofonice,  cari  aveau  scopul  să  lămu¬ 
rească  poporul  asupra  „rătăcirilor  superstiţioase".  Au 
aranjat  şi  sărbători  de  Paşti  antireligioase  şi  cu  toate 
acestea,  bisericile  din  Moscova  au  fost  arhipline. 

Inzadar  alimentezi  focul  de  putregai,  căci  acela  în  loc 
de  căldură,  răspândeşte  numai  fum  şi  putoare  care  te 
îneacă. 

Tofaşa  a  păţit  şi  păţeşte  şi  propaganda  antireligioasă  în 
oricare  colţ  al  pământului  si  îndeosebi  în  Rusia  mistică. 
Cum  vreau  „luminaţii  ideologi",  ameţiţi  de  fumul  ideilor, 
putrezite  pentru  orice  minte  sănătoasă,  cum  încearcă  aceşti 
fii  aj  pierzării  să  smulgă  tocmai  din  sufletul  celui  mai  evla¬ 
vios  popor,  rădăcina  cea  mai  plină  cu  suc  de  viaţă,  rădă 
cina  misticizmului  religios  şi  să  o  înlocuiască  cu  secă¬ 
turile  intelectualiste  ale  materializmului  modern  ?  Nimic  nu 
ne  poate  vorbi  mai  clar  despre  zădărnicia  încercărilor  de 

aceasta  natură,  decât  şirul  nesfârşit  al  martirilor  ruşi,  cari 
şi  în  veacul  acesta  au  ştiut  plăti  cu  sânge  statornicia  lor 
în  credinţa  creştină. 

EXTERNĂ 

„Cartea  de  rugăciuni11  a  bisericii  anglicane  sortită 
revizuirii,  a  stârnit  în  lumea  Englezilor  o  frământare  sufle¬ 
tească  din  cele  mai  vii,  frământare  care  a  culminat  în  desba- 
terile  parlamentului  englez  dela  13  şi  14  Iunie  cor.,  când 
iau  parte  la  şedinţă  nu  mai  puţin  de  opt  miniştri  ai  marelui 
imperiu,  şi  când  în  expunerea  credinţei  şi  concepţiilor  reli¬ 
gioase  se  iau  la  întrecere  laicii  cu  fetele  bisericeşti.  Cu  drept 
cuvânt  constată'  presa  engleză,  că  pe  întreagă  suprafaţa 
pământului,  unde  se  va  găsi  un  englez,  trebue  să  se  simtă 
mândru  de  atâta  înălţare  şi  revărsare  a  bogăţiilor  conştiinţii 
religioase  într’o  desbatere  parlamentară. 

„Cartea  de  rugăciuni"  ar  fi  într’un  anume  înţeles 
„Liturgierul"  nostru.  De  când  s’a  împământenit  reforma - 
ţiunea  între  Englezi,  adaptată  firii  şi  condiţiilor  lor  de  viaţă, 
au  intervenit  schimbări  mari  atât  în  lumea  înconjurătoare 
cât  şi  în  domeniul  psihic.  Reformaţiunea,  care  e  o  confe¬ 
siune  ce  se  adaptează  mediului,  în  toate  ţările,  trece  prin 
stadiu  nou  de  „reformare".  Hotărât  lucru,  ceeace  susţine 
o  religie  sau  o  confesiune,  sunt  monumentele  şi  operile, 
cari  traduc  în  practică  ideile,  spiritul  sau  dogmele  ei  şi 
cari  le  pun  la  dispoziţie  spre  întrebuinţarea  deasă,  dacă 
nu  zilnică,  tuturor  credincioşilor.  In  urma  spiritului  vremii 
schimbat,  deci  sau  început  revizuirile  „Cărţii  de  rugăciuni" 
mai  întâi  de  biserica  anglicană  din  Canada,  apoi  de  cea 
din  Irlanda  şi  acum  s’a  prezentat  un  proiect  de  lege  al 
„Cărţii  de  rugăciuni"  şi  în  parlamentul  englez.  Prin  proiectul 
de  acum  s’a  intenţionat  a  se  face  o  revizuire  prin  revenire 
la  unele  practici  mistice,  pe  cari  le  a  avut  biserica  engleză, 
când  aparţinea  Romei.  împotriva  acestor  reveniri  s’a  dat 
luptă  în  parlamenlul  englez,  unde  proiectul  a  avut  şi  en¬ 
tuziaşti  apărători  ca  lordul  H.  Cecil. 

Pe  noi  nu  ne  priveşte  rezultatul  votului,  ci  faptul  că 
pe  englezi  problema  religioasă  nu-i  „plictiseşte"  ca  pe 
unii  cărturari  ai  noştri  şi  că  parlamentarii  de  acolo  în  ase¬ 
menea  probleme  nu  înţeleg  să  aibă  opinia  cutărui  ministru, 
exprimată  prin  câte  „un  gest  ascuns"  şi  interesat. 

* 

INTERNĂ 

Conferinţa  catehetică  dela  Sibiu.  Consiliul  Arhi¬ 
episcopiei  de  Alba-Iulia  şi  Sibiu  a  luat  frumoasa  hotărâre 
de  a  întruni  în  5  Iulie  c.  pe  profesorii  de  religie  şi  cate- 
heţii  din  Sibiu  la  o  conferinţă  pentru  a  discuta  probleme 

de  educaţie  religioasă  în  legătură  cu  şcoala  secundară. 
Conferinţa,  s'a  şi  ţinut  în  sala  de  şedinţe  a  Consiliului  mi¬ 
tropolitan. 

In  cele  două  şedinţe,  prezidate  de  I.  P.  C.  Sa.  păr. 
arhim.  Dr.  V.  Stan,  vicarul  arhiepiscopesc,  s'au  discutat 
următoarele  chestiuni :  1.  Programa  analitică  a  religiunii. 
2.  Manualele  de  învăţământ  religios.  3.  Sf.  Scriptură  în 
şcoală.  4.  Exortaţiile  pentru  elevi.  5.  Societatea  Sf.  Gheorghe 
în  şcoală.  6.  Inspecţionarea  învăţământului  religios.  7.  Con¬ 
trolul  elevilor  în  afară  de  şcoală. 

Punctul  prim  nu  s'a  pus  în  discuţie,  fiindcă  programa 
nouă  a  şcoalei  secundare  nu  e  cunoscută.  Păr.  Gh.  Maior, 
dir.  semin.  teol.  totuşi  spune:  „Programa,  cred,  că  va  fi 
identică  cu  a  şcoalei  normale,  şi  atunci,  dacă  până  la  dog¬ 
matică  (inclusiv)  pe  baza  ei  se  poate  face  progres,  la  mo¬ 
rală  programa  e  de  tot  necorăspunzătoare,  şi  cred  că  ar 
fi  bine  să  se  facă  paşii  de  lipsă  pentru  o  programă  mai 
satisfăcătoare  la  Morală,  atât  la  şcoala  normală,  cât  şi  la 
celelalte  feliuri  de  şcoale  secundare”. 

La  punctul  2,  dat  spre  studiere  păr.  M.  Jantea,  pro: 
fesor  la  liceul  „Gh.  Lazăr”,  d-sa  recomandă  cărţile  pe  cari 
le  crede  mai  potrivite  a  se  întrebuinţa  Ia  toamnă,  până 
vom  avea  cărţi  după  programă  nouă.  Păr.  Maior  discută 
problema  pedagogică  a  manualelor  de  religie,  arătând  de¬ 
fectele,  de  cari  sufere  manualele  de  până  acum  şi  propu¬ 
nând  cum  crede  d-sa,  că  ar  trebui  întocmite,  cum  ar  trebui 
censurate  şi  de  cine,  ca  să  corăspundă  scopului  religiei 
în  şcoală;  se  declară  pentru  o  Biblie  şcolară,  publicate  în 
condiţii  tehnice  superioare. 

La  punciul  3  îşi  ceteşte  referatul  păr  Mihaii  Neagu, 
profesor  de  religie  la  şcoala  normală  „A.  Şaguna”,  expu- 
nându-ne  lupta  pro  şi  contra  utilizării  T.  V.  în  şcoală  (cine 
se  interesează  de  aceasta  problemă  să  cetească  dările  de 
seamă  despre  congresele  dela  Munchen  şi  Bremen  mai 
ales,  sau  rezumatul  acestor  discuţii  în  Metodica  lui  /.  Rude. 
Red.),  declarându-se  pentru  menţinerea  T.  V.  în  şcoală, 
pentru  întrebuinţarea  cât  mai  deasă  a  Bibliei  şi  pentru  o 
biblie  şcolară. 

Păr.  Dr.  loan  Stanciu,  profesor  de  religie  la  mai  multe 
şcoale  din  Sibiu,  arată  greutăţile,  de  cari  se  loveşte  cu 
ţinerea  exortaţiilor,  neajungând  să  ţină  decât  Ia  7 — 8  Du¬ 
mineci  la  aceeaş  şcoală ;  cere  exortaţii  pe  clase,  dându  se 
profesorului  o  oră  din  cele  rezervate  pentru  educaţie,  să 
se  plătească  ora  de  exortaţie,  şi  să  fie  ajutat  la  conducerea 
la  biserică  şi  la  menţinerea  ordinei  şi  de  ceialalţi  profe¬ 
sori.  Intre  alţii,  cere  voie  de  a  vorbi  şi  la  acest  punct 
păr.  Maior,  spunând :  xât  am  fost  profesor  am  avut  no- 

rocul  să  nu  mâ  pot  plânge  de  greutăţi,  ca  cele  ale  păr. 
Stanciu;  păr.  Stanciu  i  s‘ar  putea  ajuta,  dându-i-se  câţiva 
studenţi  teologi,  cărora  aceasta  le-ar  servi  de  practică ; 
exortaţiile  să  se  ţină  înainte  de  a  merge  la  st  liturghie 
alternativ,  odată  cu  toţi  elevii  din  cursul  inferior  şi  apoi 
cu  toţi  cf  i  din  cursul  superior ;  subiectul  lor,  aflarea  că¬ 
ruia  e  lucrul  cel  mai  greu,  să  nu  fie  identic  cu  al  lecţiilor, 
pe  cari  le  iau,  şi  se  vor  alege  din  viaţa  şcolară  de  peste 
săptămână,  din  întâmplări  de  pe  Ia  alte  şcoale  şi  cari  au 
ajuns  la  urechile  lor,  diferite  ştiri  din  oraş,  din  ţară,  din 
lumea  largă,  cari  prin  comentarii  interesate  pot  da  alt  sens 
şi  pot  avea  eventuale  urmări  nedorite;  toate  însă  să  fie 
tratate  cu  considerare  la  principiul :  răul  ignorează-1  şi  re- 
Iifează  binele,  vir  utea,  şi  orice  vei  trata  să  influinţeze  ca¬ 
racterul  religios-moral  al  elevului;  să  nu  dureze  mai  mult 
de  25 — 35  minute ;  cele  mai  iubite  sunt  cele  de  10  minute ; 
să  nu  faci  predică  patetică  din  ele,  ci  să  transpire  o  co¬ 
municativitate  iubitoare,  binevoitoare;  elevul  să  nu  fie 
obligat  niciodată  a  face  notiţe  sau  a  „refera"  din  ea  în  ora 
proximă  de  religie,  —  el  să  aleagă  ce-i  place  din  exortaţie. 

La  punctul  5  îşi  ceteşte  referatul  păr.  Maior,  arătând 
că  soc.  Sf.  Gheorghe  e  necesar  să  între  în  şcoală,  că  ea 
are  să  traducă  în  practică  în  lumea  elevilor  postulatele 
evangheliei  şi  să  facă  legătură  între  viaţa  din  şcoală  şi 
cea  din  afară;  spune  cum  ar  trebui  organizată,  ca  cercu¬ 
rile  să  mai  fie  lăsate  numai  în  grija  iniţiativei  particulare, 
care  adesea  are  cele  mai  bune  intenţii,  dar  nu  ştie  pleca 
la  drum,  apoi  arată  cum  poate  fi  întrodusă  în  şcoală ;  cere 
să  se  exopereze  încuviinţarea,  ministerială,  fără  care  nu  e 
admisă  în  şcoală,  aminteşte  şi  de  „fondul"  central  care 
trebue  adunat,  şi  fără  care  nu  se  poate  face  mult  cum  şi 
de  o  publicaţie  a  societăţii.  Păr.  Scorobeţ  arată  ce  fac 
aceste  societăţi  tinereşti  în  străinătate  şi  propune  un  examen 
de  pietate  in  faţa  episcopului,  când  se  termină  şcoala. 

„Inspecţionarea  învăţământului  religios"  a  fost  che¬ 
stiunea  de  care  sa  preocupat  păr.  prot.  Cioran,  cai  ehei  la 
liceul  de  fete  „Domniţa  Ileana".  Dsa  cere  două  inspecţii 
pe  an  la  fiecare  profesor,  una  la  propunere  şi  alta  îa 
examinare  ;  inspecţiile  acestea  să  fie  un  fel  de  momente 
religioase  deosebite  pentru  elevi,  şi  când  vine  ziua  in¬ 
specţiei,  şalele  să  fie  împodobite  deosebit  cu  flori,  co- 
voară  etc. 

Cere,  ca  fiecare  profesor  să  înainteze  an  de  an  un 
plan  analitic.  Inspecţia  să  se  facă  şi  pe  viitor  prin  consi¬ 
lierii  eparhiali  şi  profesorii  Academiei  teologice.  Păr.  vicar 
Stan,  arată,  că  de  fapt  la  noi  inspecţionarea  învăţământului 
s'a  făcut  numai  incidental  atunci  când  oamenii  dela 
centru  sau  deplasat  undeva  în  alte  chestiuni;  constată  că 

învăţământul  religios  stă  rău,  şi  întinde  constatările  şi 
asupra  învăţământului  religios  primar.  Păr.  Maior  spune- 
„Când  vorbim  de  inspecţie  trebue  să  ne  gândim  la  trei 
lucruri:  ce  să  inspectezi,  pe  cine,  si  cine  să  inspecteze. 
Cea  dintâi  ne  pune  problema  planului  analitic.  Socot  lucru 
inutii  să  alcătuiască  fiecare  profesor  un  plan  analitic  şi 
apoi  an  de  an  să-l  înainteze,  desigur  neschimbat,  „spre  apro- 
bare".  Pe  baza  programei  statului  să  se  întocmească  unul 
singur,  cam  aşa  cum  am  întocmit  eu  unul  pentru  şcoala 
normală  „A..  Şaguna".  Am  împărţit  anul  în  bimestre  [după 
lege)  şi  fiecare  bimestru  în  săptămâni  şi  ore,  fixând  astfel 
pentru  fiecare  oră  materia  de  luat.  La  fiecare  lecţie  sau 
unitate  mi-am  fixat  în  câteva  cuvinte  cu  ce  fac  pregătirea, 
cum  anunţ  ţânta,  la  ce  capitol,  vers  se  găseşte  partea  res¬ 
pectivă  în  Sf.  Scriptură  sau  manual,  cu  ce  pot  face  apro¬ 
fundarea  şi  asociarea,  care  citat  din  Biblie  ar  exprima  mai 
bine  ideea  fundamentală  (sistemizarea),  ce  aplicare  o  cred 
mai  potrivită;  şi  lecţiile  din  întreg  cursul  normal  sunt  strict 
legate  una  de  alta.  Un  asemenea  plan  analitic  general,  lu¬ 
crat  de  o  comisie  competentă,  admite  şi  momen¬ 
tele  locale  şi  ale  vremii,  de  cari  ar  trebui  să  ţii  seamă,  ar 
fi  un  mijloc  de  unificare  şi  de  controlare  a  învăţământului. 
Sub  inspecţie  nu  înţeleg  deloc  o  procedură  poliţienească. 
Ea  are  să  unifice  metoda,  să  dea  vieţii  religioase  din  toate 
şcoalele  acelaş  ritm  şi  timbru.  Inspecţia  are  „să  formeze 
încă“  pe  profesor.  Dealtfel  problema  formării  profesorilor 
încă  ar  trebui  pusă,  când  ne  gândim  la  inspecţionarea  în- 
vfe  ţâmântului.  Pentru  formarea  viitorilor  profesori  ar  trebui 
să  se  găsească  o  modalitate.  Şi  eu  propun  una.  Nu  e 
deajuns  şi  nici  ducătoare  la  scop  practica  de  ooră-douăla 
săptămână,  făcută  cu  candidaţii  la  preoţie  şi  deci  la  cate¬ 
dra  primară  şi  secundară. 

Câte  un  student  din  cursul  III  şi  IV  dela  Academie 
şi  la  fel  din  cursurile  ultime  ale  seminarului,  să  fie  obli¬ 
gaţi  a  însoţi  câte  o  zi  la  săptămână  pe  diferiţii  profesori 
de  religie  din  oraş,  mergând  cu  el  la  lecţii,  discutând  me¬ 
toda  întrebuinţată  sau  diferitele  observări,  şi  odată  la  lună 
să  fie  pus  şi  studentul  să  facă  lecţie  sub  conducerea  pro¬ 
fesorului  de  religie  respectiv,  de  observările  din  luna 
aceasta  sigur  va  ţine  seamă  în  luna  viitoare,  când  va  face 
o  nouă  lecţie  şi  aşa  va  porni  pe  drumul  cel  bun  al  desă¬ 
vârşirii  sale  ca  propunător  de  religie  şi  înţelepciunea  ar 
avea  un  temeiu  în  plus.  Inspecţiile  nu  pot  fi  incidentale  şi 
—  inspectorii  improvizaţi. 

N’am  nimic  împotrivă  dacă  se  perpetuează  şi  sistemul 
vechiu,  dar  aşa  nu  putem  unifica,  nu  putem  compara, 
fiecare  inspector  ocazional  judecând  şi  prin  altă  prismă.  Şi 
intre  eventuale  cunoştinţe  pedagogice  şi  practice  este  o 


230 


REVISTA  teologică 


deosebire.  E  necesar  să  avem  inspectori  de  religie  de  fie¬ 
care  eparhie  măcar  unul,  care  10—15  zile,  lună  de  lună, 
să  cutreere  şcoalele  secundare  şi  primare  chiar,  de  pe  te- 
ritorul  respectiv.  Ei  vor  fi  ochii  episcopului  în  şcoală.  Cât 
bine  nu  poate  rezulta  pentru  şcoală  şi  biserică,  dacă  inspec¬ 
torii  învăţământului  religios  din  metropolie  sau  chiar  din 
ţară  s'ar  întruni  în  conferinţe  an  de  an. 

La  punctul  7  păr.  diacon  I.  Dinu  îşi  ceteşte  referatul 
asupra  problemei  controlului  elevilor  în  afară  de  şcoală, 
stăruind  escepţional  asupra  gazdei,  ca  factor  important  în 
educaţia  copilului,  cere  o  comisie,  care  să  examineze  cvar- 
tirele,  o  listă  la  direcţiune  de  cvartirile  găsite  potrivite, 
inspecţionare  pe  acasă  din  partea  profesorilor. 

Păr.  vicar  arhiep.  la  fiecare  punct  a  rezumat  ideile 
principale,  scoţând  în  relief  pe  cele,  asupra  cărora  trebue 
să  ne  fixăm  atenţia.  Iar  la  sfârşit  mulţumeşte  participan¬ 
ţilor.  N’avem  cuvinte  să  relietăm  importanţa  unor  ase¬ 
menea  conferinţe.  Pr.  Gh.  m. 


Note  şi  informaţii. 


Sub  flamura  Măriei  e  titlul  unui  articol  din  monitorul 
oficial  al  bisericii  unite,  unde  se  adăpostesc  uneori  lucruri 
ciudate,  cari  caracterizează  oameni  şi  situaţii.  Reuniunea 
„Sfânta  Maria“  a  femeilor  unite  din  Cluj  şi-a  sărbat  un 
sfert  de  veac  de  existenţă,  cu  toate  că  a  luat  fiinţă  numai 
după  răsboiu.  Şi  „Renaşterea"  din  Cluj  ne  lămureşte  cum 
au  ajuns  uniţii  ia  acest  calcul  surprinzător.  Femeile  române 
din  Cluj,  ortodoxe  şi  unite,  au  voit  să  întemeieze  acolo  o 
şcoală  românească  de  fete  ;  pentru  ajungerea  acestui  scop 
au  înfiinţat  o  reuniune  aconfesionala.  Şcoala  nu  sa  putut 
înfiinţa  şi  fondurile  se  micşorau  mereu,  fapt  care  a  deter¬ 
minat  pe  unele  doamne  să  se  dea  de-o  parte,  între  cari 
şi  ortodoxele.  Cele  ce  au  rămas  au  înfiinţat  după  răsboiu 
reuniunea  Sf.  Maria,  dăruind  acestei  societăţi  confesionale 
şi  cei  vre-o  15  ani  de  existenţă  a  celeilalte  înjghebări 
nenorocoase. 

Cei  dela  „Renaşterea"  clujană  protestează  împotriva 
acestei  incalificabile  proceduri ;  dar  n’au  de  ce.  Când  aşa 
a  luat  fiinţă  însăşi  biserica  greco-catoiică  şi  cu  asemenea 
metode  s’a  menţinut  dela  1700  şi  până  în  zilele  noastre, 
azi  putem  aştepta  altceva  ?  Nu  susţin  că  ei,  uniţii,  sunt  pe 
toată  linia  «mai  vechi"  ca  noi  „grecii  ?“  Şi  atunci  să  ne 
supărăm  când  vreau  să  ajungă  cu  orice  preţ  între  „vechi¬ 
turi"?  Numai  cât  flamura  aceasta  nu  are  nimic  cu  Sfânta 
Maria... 


